Arrasate eta Oñatiko udalen iraunkortasun egitasmo bana lagunduko ditu Aldundiak - Debagoiena - Goiena.eus\nArrasate eta Oñatiko udalen iraunkortasun egitasmo bana lagunduko ditu Aldundiak\nMonika Belastegi 2013-09-14 10:53\nGipuzkoako Foru Aldundiak 610.850 euro bideratuko dizkie aurten udalei eta garapen agentziei Tokiko Agenda 21eko ekintza planetako ekimenak gara ditzaten, tartean bailarako bi. Arrasateren kasuan, Potxotxo errekara doazen ur zikinak kolektorera bideratzeko erabiliko da diru hori; Oñatin, argiteria publikoa berritzeko. Guztira 32 egitasmo lagunduk ditu Aldundiak.\nTokiko Agenda 21 administrazioaren jardunean iraunkortasunaren aldagaia txertatzeko eta politika publiko horiek ebaluatzeko metodologia bat da. Eta, metodologia hori erabilita, udalerriek ekintza planak egiten dituzte. Udalerrien tokiko ekintza planek ingurumenarekin lotutako arloak izan ohi dituzte ardatz: mugikortasuna, energia edo ur kontsumoa, naturaren babesa… Dena dela, iraunkortasun kontzeptua zentzurik zabalenean hartuta, herritarren bizi kalitatearekin, justizia sozialarekin eta ekonomia biziberritzerekin lotutako egitasmoek ere lekua izaten dute Tokiko Agenda 21en. Guztira, udalek eta garapen agentziek aurkeztutako 32 egitasmo lagunduko ditu diruz Foru Aldundiak.\nDiru laguntza jasoko dutenen artean, mota guztietako ekimenak daude. Andoaingo Udalak zaraten mapa egingo du, adibidez; Arrasatekoak Potxotxo errekara doazen ur zikinak kolektorera bideratuko ditu; Donostiakoak eta Irungoak Tokiko Agenda ekintza planak berrituko dituzte; Hernanikoak anfibioak ugaltzeko urmael bat egingo du Epele bailaran; Ordiziakoak Oianguren parkearen balio naturalak leheneratuko ditu…\nEnergia eraginkotasuna nagusitu da\nHala ere, aurtengo diru laguntza deialdiko eskaeretan gai bat nagusitu da: energia eraginkortasuna. Arlo honetara bideratuko da, hain zuzen, diru gehien. Asteasuk udaletxeko isolamendu termikoa hobetzeko jasoko du dirua; Beasaingo eta Usurbilgo udalek, energia planak egiteko; Zarauzkoak, Oñatikoak eta Zumarragakoak, argiteria publikoa berritzeko; Elgoibarkoak, Altzola eta Sigma auzoetako argiteri publikoa ordezkatzeko; Hondarribikoak, Talaia Biteri ikastetxeko galdara sistemaren eta argiteriaren eraginkortasuna hobetzeko…\nAinhoa Iraola Ingurumeneko eta Obra Hidraulikoetako zuzendariak nabarmendu duenez, “esanguratsua da energiarekin lotutako zenbat eskaera jaso ditugun aurten diru laguntza deialdian. Nabari da interesa eta halako kezka dagoela gai honekin eta sentsibilizazioa ere areagotu dela jendartean; pozgarria da hori. Gipuzkoako Foru Aldundiak interes bera du, eta horregatik, eragile ez ezik, gidari ere izan nahi du geure lurraldean beste politika energetiko mota bat egiteko eta sorkuntza eta kontsumo ohitura eraginkor eta arduratsuak zabaltzeko. Apustu horrek ekimen zehatz eta sakonak ekarriko ditu, eta datozen egunetan emango dugu xehetasun horien berri”.\nTokiko Agenda 21 potentzialitate handiko tresna dela gaineratu du Iraolak: “Alde batetik, administrazio publikoen ekintza planak garatu, haiek ebaluatu eta betetze mailak herritarrei aurkezteko aukera ematen duelako. Bestetik, iraunkortasuna modu integralean garatzea ahalbidetzen duelako; ingurumenean eta arlo sozial eta ekonomikoan iraunkortasuna txertatzea, alegia”.\nEkonomia Arrasate Oñati


Idris I.a Libiakoa - Wikipedia, entziklopedia askea.\nIdris I.a Libiakoa\n1951ko abenduaren 24a - 1969ko irailaren 1a\nJaghbub (en) , 1889ko martxoaren 12a\nKairo, 1983ko maiatzaren 25a (94 urte)\nMuhammad ar-Reda (en)\nIdris I.a Libiakoa (arabieraz: إدريس الأول; El Sayyid Muhammad Idris bin Muhammad al-Mahdi as-Senussi printzea; Al-Jaghhub, 1889ko martxoaren 12a - Kairo, 1983ko maiatzaren 25a) libiar lider politiko eta erlijioso izan zen. Zirenaikako emirra eta Libiako erregea izan zen.\n1916an gertatu zitzaion Ahmed Sharif as-Senussi bere lehengusuari Senusi aginduko nagusi bezala. 1951ean Nazio Batuen Batzar Nagusia Libiako Erresuma Batua ezarri zuen eta Idris bere lehen erregea izan zen. 1969ko irailaren 1ean Muammar al Kadafik zuzendutako estatu-kolpe batean baztertu zen.\nArtikulu hau Libiako biografia baten zirriborroa da. Wikipedia lagun dezakezu edukia osatuz.\nLibiako biografia zirriborroak\nOrriaren azken aldaketa: 7 iraila 2020, 20:12.


Euskarazko zinea, egongelara : Oarsoaldeko Hitza\nEuskarazko zinea, egongelara\nEuskaraldia dinamikak jarritako erronken harira, gaur beste bat plazaratu du Lau Haizetara Euskaltzaleen Topaguneak, zinea euskaraz ikustea.\nEuskaraldia dinamikak jarritako erronken harira, gaur beste bat plazaratu du Lau Haizetara Euskaltzaleen Topaguneak, zinea euskaraz ikustea. Etxealdi garaian, batzuek behintzat, ez dute aitzakiarik izango ez bat egiteko.\nAsteazkenetan ikuslearen eguna izaten da Euskal Herriko zinema areto ugaritan; gaur asteazkena da. Zinema aretoek ateak itxiak dituzte, baina inoiz baino biziago daude herriko etxeetako egongelak eta horiek euskaraz, kulturaz, euskal zinemaz finean, betetzera deitu du Lau HAizetarak. Pelikula mordoaren artean aukeratzeko bidea ere jarri du: hemen.


Igandean manifestazioa: Gure etxeko ateak zabalik daude\nMelli atxilotu dute libre gelditu behar zuenean\nJuan Carlos Estevez, Melli, preso oreretarrak gaur zigorra beteta aske geratu behar zuen. 2004tik darama espetxeratuta, Frantziako kartzeletan, eta atzo, […]Jarraitu irakurtzen[…]\nIrritxoen eguna igandean Oreretan\nIgande honetan, azaroak 11,Irritxoen eguna ospatuko da Oreretan. Landare elkarteak antolatzen du Irritxoen eguna, eta haurrentzat prestaturiko jai erraldoia izango […]Jarraitu irakurtzen[…]\nHerrira eguna Lezon\nPresoen eta iheslarien aldeko Herrira Eguna ospatu dute Lezon. Goizean diana eta? buruhandi eta erraldoiekin hasi da eguna. Lezoko eta […]Jarraitu irakurtzen[…]


Prestakuntza Directiv@21: Gizartea. Enpresa herritar eredugarri gisa. - SPRI\nSPRI » Events » Enpresa Arloko Prestakuntza. » Innobideak-Prestakuntza » Prestakuntza Directiv@21: Gizartea. Enpresa herritar eredugarri gisa.\nPrestakuntza Directiv@21: Gizartea. Enpresa herritar eredugarri gisa.\n• Konpromiso soziala lehiakortasun giltzarri bezala.\n• Gure giza ingurunea: beharrak eta itxaropenak.\n• Enpresa-helburuekin koherentzia eta integrazioa.\nEnpresa Zuzenbidea, Coach Betearazle Profesionala eta Coach Ontologikoan Masterra dauzka. Kudeaketa Aurreratuen Sistemetan eta pertsona eta taldeen Garapeneko irakasle eta aholkularia. Sektore desberdinetako 400 erakundeei emandako 8000 prestakuntza eta laguntza ordu baino gehiagoko esperientzia dauka.


Kontziliazioa iritsi da tenisera — Gaztezulo\nKontziliazioa iritsi da tenisera\nKontziliazioa iritsi da tenisera Hemendik aurrera, emakume jokalariek ez dute beren postua galduko amatasunaren ondorioz. https://www.gaztezulo.eus/albisteak/kontziliazioa-iritsi-da-tenisera https://www.gaztezulo.eus/albisteak/kontziliazioa-iritsi-da-tenisera/@@download/image/serena-williams-working-out-pregnant.jpg\nHemendik aurrera, emakume jokalariek ez dute beren postua galduko amatasunaren ondorioz.\n2019 urtea indartsu hasi da kirolari profesionalak diren amentzat. Zehazki, tenisean aldaketa garrantzitsu bat iragarri dute; hemendik aurrera, amatasunak ez dio ranking-eko posizioari eragingo.\nSerena Williams tenis jokalari ezaguna izan zen iaz baldintza honek kaltetutako jokalarietako bat. 2017an ama izan zen, eta ondorioz, iaz 1. postutik 491. postura jaitsi zuten. Arrazoia? Nahikoa ez lehiatu izana. Hain zuzen, orain arte tenisean ranking-a egiteko modua nahiko bitxia izan da; lehiaketa prestigiotsuenek aurreko urteko emaitzak dituzte kontuan jokalariak aukeratzeko orduan. Beraz, haurdunaldia igaro duten jokalariek beren postua galtzen dute, dagoeneko lehiatzeko prest egon arren.\nHemendik aurrera baina, amatasuna ez dute kontuan hartuko ranking hori betetzeko orduan, hau da, aurreko amatasunaren aurreko emaitzak izango dituzte kontutan. Garaipen txiki bat da emakume tenis jokalarientzat, aldaketa honi esker, amatasunak ez duelako beren ibilbide profesionala zapuztuko. Zorionak!\nNekatoeneako literatura sorkuntza egonaldirako deialdia egin dute\nKatuek karratuetan sartzeko duten joera aztertu dute\nEguna hobetzeko bost aholku


Protagonismoa - Guaixe.eus\nSASOIA Jubilatuen elkartea 2017-12-01 08:06 Iritzia Sakana\nBadirudi adineko giza-emakumeak protagonismoa hartzen ari garela gizartean eta, batez ere, politikoen agendan. Azkenaldi honetan, hedabideetan sarritan ateratzen dira adinekoen arazo, behar eta hainbat proposamen. Eta badira prentsan agertzen ez direnak, baina adinekoen munduan murgilduta gabiltzanok badugu saialdi horien berri: ordezkaritza, kudeaketa antolamendua…\nGurera etorrita, Nafarroan Gobernuak urte honetan hausnarketa prozesua antolatu du adinekoen partaidetza eta elkartzeari buruz. Instituzioek horrelako gauzak antolatzen dituztenean, badakigu oso maila onekoak izaten direla, baina emaitzari begiratzen badiogu, murritza gelditu dela esan behar. Helburu nagusia adinekoen kontseiluari protagonismo handiagoa ematea izan da, baina, dirudienez, ez da aldaketa nabarmen bat egiteko asmorik, eragin gutxiko ordezkaritza izango da jubilatuena. Guk, gure jubilatu guztien artean aukeratutako ordezkariak nahi ditugu, gure eskubideak instituzioetan aldarrikatu eta babesteko.\nEtxera etorrita, jubilatuei buruz Sakanan egiten ari den lana aipatu behar dugu. Ez da gaurko berria, uste dut “GUAIXE” astekari batean aurkeztu zela proiektua. Asko zehaztu gabeko asmoak ziren; gaur, esan dezakegu gauzatzen ari dela eta Sakanako jubilatu askok izan dute, inkesta baten bidez, parte-hartzeko aukera. Azterketa soziologiko baten bidez, Sakanako jubilatuen errealitatea, egoera, ezagutu nahi da eta errealitate honen arabera, baliabideak eta aukerak aztertu, jubilatuentzat bizi duin bat bermatzeko. Behar-beharrezkoa ikusten dugu jubilatu guztien partaidetza.\nGuk gure protagonismoa aldarrikatu behar dugu, protagonismo eraginkorra: gure bizia, gure eskubideak, gure duintasuna, gure etorkizuna, gure errespetua berma dezakeen gizartea eraiki nahi dugu, ez izerdia xurgatu ondoren, baztertzen gaituen gizartea.


2.12.1 Interfazearen aldaketa gehiago - Geofumed\n2.12.1 Interfazearen aldaketa gehiago\nEsperimentu nahi duzu? Zure ingurunea manipulatzeko eta aldatzeko gustatzen zaizun pertsona lodia al zara guztiz pertsonalizatzeko? Beno, orduan jakin behar duzu Autocad programa kolorea ez bakarrik aldatzeko gaitasuna ematen dizu, kurtsorea tamaina eta hautaketa koadroan, besterik aipatu, baina baita ia programa interfazearen elementu guztiak. Ez duzu laukizuzen marrazteko erabiliko den botoiaren ikonoarekin? Aldatu Bart Simpson-en aurpegirako ikono batera, gustatzen bazaio. Ez zaizu gustatzen komando bat aukera batzuk aurkezteko? Sinplea, alda ezazu mezua, aukerak eta emaitza desberdinak direla. Ez al duzu "Vista" izeneko fitxategi bat nahi al duzu? Kendu eta jarri zer nahi duzuna.\nPertsonalizazio maila hori lortzeko, "Kudeatu pertsonalizazioa-Erabiltzailearen interfazea" botoia erabiltzen dugu. Interfaze bat pertsonalizatzeko koadroa agertuko da zinta, tresna-barra, paletak, etab. Jakina, izen jakin baten azpian ere gorde daiteke, interfaze lehenetsira itzultzeko.\nHala eta guztiz ere, nire ikuspuntutik, interfazearen diseinua kontu handiz planifikatu da profesionalarekin programarekin produktiboki lan egiteko, modu independentean marrazki arkitektonikoa, ingeniaritza edo marrazki tekniko sinplea badaude. Berriro azpimarratu dut: ez ezazu alferrik galdu interfazearekin jolasten, eta askoz ere gutxiago baduzu, programa oraindik ere ez baduzu.\naurreko Post«Aurreko 2.12 interfazea pertsonalizatzea\nNext Post 3 KAPITULUA: UNITATEAK ETA KOORDINATUAKHurrengo »


Ezberdina denaren aurrean\nJuan Kruz Igerabide :: Txori Txoroa\n“Ni jaio nintzenean” izena du liburu honetako lehen kapituluak eta bertan ikus daitekeen bezala lehen pertsonan narraturiko istorio baten aurrean gaude. Okil baten istorioa dugu Txori txoroa eta hasieratik ikusiko dugu okil hori berezia dela, ez dela bere familiakoak bezalakoa. Moko okerra du, eta erpe makalak. Ezberdina izateak familiaren arbuioa ekarriko dio eta okilek egin ohi dituzten kontuak egin beharrean (zuhaitzean zuloak, zuhaitz gora igo erpeetako indarra erabiliz, zuzen moztu egurrak…), gure okilak izugarrizko abilezia lortuko du hegan egiten eta egurrarekin forma arraroak, bitxiak, ezohikoak egingo ditu.\nIgerabidek ezberdinak diren pertsonen inguruko ipuina idatzi digu: ezezagunaren aurrean, ezberdinaren aurrean nola jokatzen dugun, nola baztertzen dugun kontatzen du liburuak. Eta alde horretatik okil bati buruz ari bada ere, berehala ikusi ahal izango dugu animalien pertsonifikazioa. Guztiz nabarmena da jauregira iristean eta han esklaboak eta artistak aurkitzen ditugunean, animaliak poesia irakurtzen, kantuan, eskulturak egiten…\nLiburu honek, baina, baditu bestelako merituak ere. Nabarmena, eta irakurtzen hasi aurretik ere ikus dezakeguna, Maite Gurrutxagaren lana, irudi ikusgarriak –nahiz eta zuri beltzean izan–, oso lortuak, istorioaren hariarekin eta tonuarekin bat datozenak eta liburua are erakargarriago, are ederrago bilakatzen dutenak. Baina horrez gain, idazkeran ere –argumentuaz eta istorioaren nondik norakoaz gain– poetikotasun handia dugu, liburu hasieratik bertatik ikus daitekeen bezala: “Txoraturik nengoen arrautza barruan, laster jaio behar nuelako. Entzuten nituen basoko hots zoragarriak, eta gogoz beterik nengoen arrautzatik irteteko. Batzuetan, haizeño batek kulunkatzen zuen arrautza, sehaska bat bezala, eta lokarturik geratzen nintzen, amets gozotan”.\nIpuina abenturazko testua dela esan genezake, izan ere Txori txoroak abentura asko bizi ditu bere izaera dela kausa. Eta bitartean gure okilak lagunak egin eta galdu egingo ditu, familia galdu eta bere familia sortu, mundua ezagutu… eta bizi. Istorio hau gizaki –edo txori– baten istorioa baitugu; gauza asko adieraziz eta beste asko iradokiz, irakurleak bere interpretazioa eraiki dezan.\nLiburuaren egiturak (23 kapitulu labur) irakurketa hori errazten du, eta istorioari bizitasun handiagoa eman, abentura ugari eskainiz, besteak beste; ederki kontaturiko istorio hau, gustura eta bizi-bizi irakurtzen den istorio hau.


Nire herri maitea - Altsasu - Guaixe.eus\nHodei Zia Lopez, Altsasuz harro dagoen herritarra 2016-10-25 09:30\nDagoeneko, ziur aski, guztiek jakingo duzue Altsasun pasa den larunbatean gertatutakoa. Gertakariagatik askok bere arbuio sendoa azaldu dute, betiko bideetatik eta sare sozialetatik (azken horietan ez beti modu zuzenean). Baina pentsatzen jarrita, benetan dakigu zer gertatu zen? Galdera hau egitea behar-beharrezkoa da, soilik kontatzen delako Guardia Civilak esandakoa.\nInor da ez gure hiri txit prestura (armarriak hala dio) etorri gertatutakoaz galdetzeko ezta gertakarien bertsioa eskatzera. Gertakariei erreparatuta, nahiko nahasiak dira, baina hori beste baterako utziko dugu.\nAstean zehar Altsasu kazetariz bete da, goitik-behera. Hauek, irudiak hartu, betiko esaldi berdinak esan eta alde egin dute gure herritik, gure iritzia edo gertakarien ikuspuntua eskatu gabe.\nTxikitatik erakutsi digute: “bik ez dute borrokatzen batek nahi ez badu” eta “norbaiti errua bota baino lehen, informazioa ongi aztertu behar da”. Hau guztia zergatik diodan galdezka egongo zarete, eta oso erraza da: Albisteetan atera diren hainbat datu erabat lekuz kanpo daude. Entzun dut telebistan nola 40 gero 50 eta azkenean 60 pertsona parte hartu zuten liskarrean.\nEta galdetzen dizuet, hainbeste jende egotekotan, nola da posible soilik orkatila zauritua izatea? Denok dakigunez, holako liskar batean orkatila da bilatzen den lehena, ezta?\nHala eta guztiz ere kaltetu bakarrak altsasuarrak gara, gure herriaren irudia erabat zikindu dutelako estatuko hainbat komunikabideek. Baina gure herria ez da bakarrik aste honetan zehar erakutsi nahi izan dena, bertute pila ditugu eta.\nAhaztu bazaizkizue hauek gogoraraziko dizkizuet: Altsasun, betidanik, kirol aukera pila bat izan ditugu (bizikleta, saskibaloia, futbola, taekwondoa…), eta hauetatik, Naiara Diez saskibaloi jokalaria, Jorge Azanza txirrindularia (Giroan eta Tourrean aritua) eta Hodei Mazkiaran (pistard olinpikoa) kirolari paregabeak atera dira.\nGainera, Gipuzkoa Araba edo Lizarraldearekin lotzen gaituzten baso eta mendi zoragarriak ditugu; berde-berdeak eta animaliez beterik, zeinetan nafar erregeek egondako ermitak ditugun. Munduko inauteri ikaragarrienak ditugu gure momotxorro eta sorginekin. Gurutzea edo jentilen leihoa moduko toki magikoak ditugu. Gainera, herriko euskalkia berreskuratzeko asmoa duen gazte-talde bat daukagu. Bai arduratsuak! Hitz gutxitan, herri ederra eta jende zoragarria ditugu.\nHauek dira egunotan ahaztuak diruditen bertute askotako batzuk. Hau bai delako Altsasu eta ez egun hauetan zabaldu dutena. Guztiak gonbidatzen zaituztegu, beso zabalik hartuko zaituztegu.


Kalifikazioak blokeatu - MoodleDocs\n► Kalifikazioak blokeatu\nPedro Lonbide (Eztabaida | ekarpenak)(r)en berrikusketa, ordua: 10:15, 3 Uztaila 2008\n1 Bloketatu honen ondoren\n2 Blokeatzearen ondorioak\nBloketatu honen ondoren\nZein dataren ondoren egongo den blokeatuta kalifikazioa. Normalean jardueraren bukaera eta kalifikazio-prozesuaren hasiera ezartzen da data gisa. Hona hemen ohiko ekintza-sekuentzia:\nKalifikazio/feedback-aren bukaera eta kalifikazioak askatu Bai Ez\nBlokeatzeak ekidin egiten ditu aldaketak kalifikazioetan. Kalifikatzailearen txostenaren "Kalifikazio azkarra" eta "feedback azkarra" desgaitzen ditu, eta kalifikazioak egineratzeko moduluak ekiditen ditu. Blokeatzeak ezberdin eragiten die kalifikazio-elementuei eta kalifikazioei, beherako azaltzen den bezala.\nBlokeoak ez dio inola ere eragiten kategoriari berari, aldi berean hainbat kalifikazio-elementuri eragiteko bakarrik erabiltzen da, bere kalifikazio guztiak blokeatu egiten baititu. Blokeoaren goitik beherako eraginak azpiko kategoria guztiei eragiten die. Kategoriak beste kategoria batzuk baditu, blokeoaren goitik beherako eraginak hasierako kategoriaren azpiko kategoria, elementu eta kalifikazio guztiak blokeatuko ditu. Kalifikazio-elementu bat desblokeatu egin daiteke nahiz eta goragoko kategoria blokeatuta egon.\nBlokeatutako kalifikazio-elementuak ez du onartzen aldaketarik bere ezarpenetan edo bere moduluarekin lotutako kalifikazioetan. Ez badu lotutako modulurik (eskuzko kalifikaioetan bezala), blokeoak ekidin egiten ditu besterik gabe kalifikatzailearen-txostenaren erabiltzaileek kalifikazioa aldatu ahal izatea kalifikatzailearen txostenaren interfaza erabilita.\nKalifikazio-elementu bat blokeatuta badago, horren kalifikazioak ere blokeatuta egongo dira, eta ezin izango dira desblokeatu kalifikazio-elementua desblokeatu arte.\nOrrialdearen azken aldaketa: 10:15, 3 Uztaila 2008.


Stasi - Wikipedia, entziklopedia askea.\nIsilpeko polizia, ministry of East Germany (en) eta Inteligentzia zerbitzua\nMain Directorate for Reconnaissance (en) , Felix Dzerzhinsky Guards Regiment (en) , Q103783631 eta Q190287\nWilhelm Zaisser (en)\n1950eko otsailaren 8a\nFederal Office for the Protection of the Constitution (en)\nSegurtasunerako Estatu Ministerioa (alemanez: Ministerium für Staatssicherheit), normalki Stasi izendapenaz laburtua, Alemaniako Errepublika Demokratikoaren (AED) Inteligentzia Zerbitzua izan zen.\n1950eko otsailaren 8an sortu zen, bere ekintzak gehien bat Ekialdeko Berlinen gauzatzen zituen, bertan Lichtenberg barrutian egoitza nagusia zuen, hiri honetan zehar beste hainbat ordezkaritza zituelarik. Orokorrean, Stasi erakundea garai hartako munduko inteligentzia zerbitzu eraginkorrenen artean zegoela jo ohi zen. 1989an behin betiko deuseztatu zuten.\nHitzaldi batean zehar, Erich Honecker, Estatuko Biltzarraren Lehendakaria, Segurtasunerako Estatu Ministerioko funtzionarioei zuzentzen zaie.\nSobietar Errepublika Sozialisten Batasuneko Segurtasunerako Estatu Ministerioari jarraituz 1950eko otsailaren 8an sortu zen, aurreko erakunde horretatik izena hartu zuelarik. Sobietarrek euren Varsoviako Ituneko kide eraginkor eta leialtzat hartu zituzten.\nStasi erakundeko lehenbiziko burua Wilhelm Zaisser izan zen, honi Erich Mielke zenak lagundu ziolarik. Zaisserri 1953an Ernst Wollweber zenak buruzagitzan ordezkatu zion. 1957an AEDko buruzagiak ziren Walter Ulbricht eta Erich Honeckerrekin eztabaidak izan ondoren Wollweberrek bere postua laga zuen, hortaz bere ordez ordura arte buruzagitzan bigarrena zen Erich Mielke jarri zen.\nBaita 1957an ere, Markus Wolf zena Hauptverwaltung Aufklärung (HVA, Ikuskapen Administrazio Nagusia) erakundeko buruzagia bilakatu zen, hau Stasiko kanpo inteligentziako saila zelarik. Inteligentzia buru gisa, Wolfek Alemaniako Errepublika Federaleko politika, gobernu eta enpresa giroan espioiak infiltratzen arrakasta handia izan zuen. Kasurik nabarmenena Günter Guillaume zenarena izan zen, honen ondorioz Mendebaldeko Alemaniako Kantzilerra zen Willy Brandt zenaren erorketa jazo zen. 1986an Wolfek erretiroa hartu eta Werner Grossmannek ordezkatu zuen.\nStasi eta KGB sobietarraren arteko lotura estua izan zen: KGB erakundeak Stasiko zortzi zuzendaritza nagusienetan bere berezko bulegoak zituen bitartean, KGB erakundeak Stasi erakundeari Mosku eta Leningrado hirietako ekintzetan parte hartzera gonbidatu zuen.\n1989an, Ekialdeko Alemania desagertzeko unean bertan, Stasi erakundea Segurtasun Nazionalerako Bulegoa izenaz berrizendatua izan zen, bere zuzendaritzan Rudi Mittig jenerala jarri zelarik.\nStasiren antzinako Egoitza Nagusiaren irudia.\nSegurtasunerako Estatu Ministerioak honako sail hauek barne hartzen zituen:\nIkuskapenerako Administrazio Zentrala: bere saiakera eta ekintzen arreta nagusiki Ekialdeko Alemania eta Ipar Atlantikoko Itunaren Erakundearen barnean zeuden herrialdeetan jartzen zuen, baina inteligentzia beste gainontzeko atzerritar herrialdeetan ere jartzen zuen.Ipar Atlantikoko Itunaren Erakundea\nKoordinakunde Administrazio Zentrala: sobietar inteligentzia erakundeekin elkarlana koordinatzen zuen.\nKomunikabideen Segurtasuna eta Babes Pertsonalerako Zentrala: AEDko buruzagiei segurtasuna eskaini, eta bestalde, gobernuarentzako barne komunikabide sistema bat martxan jarri eta mantentzen zuen.\nIndustria Pisua eta Ikerketen Segurtasunerako Administrazioa eta Ekonomiaren Segurtasunerako Adminiztrazio Zentrala: sabotaia eta espioitzaren aurkako babesa zen.\nPertsona Susmagarrien aurkako Borrokarako Administrazio Zentrala: atzerritar susmagarriak, bereziki Mendebaldeko Alemanikoak zirenak, zelatatzeko ardura zuen.\nZabor Ikerkuntzarako Saila: atzerritarren hondakin eta material susmagarrien analisia burutzen zuen.\n12 Administrazioa: komunikabideak zelatatzen zituen.\n2000 Administrazioa: Herri Gudaroste Nazionalaren leialtasuna zaindu edo jagoten zuen.\nStasik bere berezko eta independentea zen bere presoentzako espetxe sistema zuen.\nAzkenik, Stasik indar armatu txiki bat zuen: «Félix Dzerzhinsky» Guardia Errejimentua, hau Ministerioko kideei babesa ematen zieten eliteko indarrek osatzen zuten. Motordun fusilarien sei batailoi, artilleriako batailoi bat eta entrenamenduko batailoi batek osatzen zuten.\n↑ http://books.google.com/books?id=vzmNb84n7sUC&printsec=frontcover&dq=%22The+East+German+leadership%22+%22Peter+Grieder%22&source=bl&ots=Ozz34v8Uji&sig=DhozUCiQr298zYVvDYyXqvMM4xs&hl=en&ei=sct_S_zhCpqk_QbyvtWABw&sa=X&oi=book_result&ct=result&resnum=4&ved=0CBAQ6AEwAw#v=onepage&q=&f=false Ekialdeko Alemaniako buruzagitza. Egilea: Peter Grieder, 53-85. orr. Ingeleraz.\n↑ Koehler 2000, 74. orr.\n(Alemanez) Stasiren biktimen webgunea


«Texas»: berrikuspenen arteko aldeak - Wikipedia, entziklopedia askea.\n«Texas»: berrikuspenen arteko aldeak\n00:20, 14 apirila 2015ko berrikusketa\n00:20, 14 apirila 2015ko berrikusketa (aldatu) (desegin)\n[[LaborantzaNekazaritza|Laborantzak]]k ([[kotoia]], [[gari]]a, [[garagar]]ra, [[fruitu arbola|fruta-arbolaarbolak]]k, [[arroz]]a, [[barazki]]ak, [[arto]]a, [[lekadun]]ak) eta abere-hazkuntzak ([[behi]]- eta [[ardi]]-azienda) garrantzi handia dute, baina [[petrolio]]- eta [[gas]]-hobien ustiapena da diru-iturri nagusia, industria oparoa ekarri duena: petrolio-findegiak, [[kimika]] industria, [[informatika]], [[hegazkingintza]], nekazaritzarako makineria, [[altzairugintza]], janari-industria, [[ehungintza]], tresneria elektrikoa eta mekanikoa. Ehunka [[aireportu]] daude estatuan, eta errepide eta burdinbideek estatuko hiri garrantzitsuenak elkarren artean eta alboko estatuekin lotzen dituzte. Itsas portuak ere (Houston, Port Arthur, Corpus Christi, Beaumont) sartu-irten handikoak dira (Houstongoa munduko handienetakoa da).\n[[Fitxategi:SantaAnnaSurrender.jpg|thumb|right|200px|Santa Ana jeneralaren errendizioa.]]\nEuropar [[kolonia (argipena)|kolonoak]] iritsi aurretik amerindiarren herri txikiak bizi ziren lurraldean. 1528an hasi ziren [[espainia]]rren lehen espedizioak. 1685. urtean [[Frantzia|frantsesek]] Matagordako badian kokatzeko asmoa zutela hartu zuten aintzat lurraldea [[Espainia BerriaBerriko Erregeorderria|Espainia Berriko]] agintariek. Urte gutxiren buruan, misio ugari sortu ziren (1718an eraikitako San Antonioko misioa izan zen garrantzitsuena).\n1820. urtean Virginiako Moses Austinek baimena eskatu zien espainiar agintariei Texasko lurraldean bizitokia hartzeko. Hurrengo urtean, haren anaia Stephen Austini eman zioten baimena, eta harekin batera hasi zen ingelesa erabiltzen zuten kolonoen sarrera. Mexiko independentearen egonkortasunik eza ez zen Texasko kolonoen gustukoa, [[Antonio López de Santa Ana]] jenerala aginpidera iritsi zenetik batez ere. 1836. urtean armak hartu eta, mexikar jenerala garaitu ondoren, [[Texasko Errepublika|hamar urteko independentzia]] lortu zuten texastarrek. 1845. urtean, Estatu Batuetako 28. estatua bihurtu zen. [[Ameriketako Estatu Batuetako Gerra Zibila]] hasi zenean, bereizi egin zen Estatu Batuetatik eta 1869. urtean berriro lotu zen.


Aire brasildarrekin abiatu da Azpeitia Dantzan - Azpeitia - uztarria.eus\nUztarria.eus 2018-07-06 22:37\nHasi da 2018ko Azpeitia Dantzan. Capoeira Senzala Euskadi taldekoek arte martzialak, dantza, musika eta kantua uztartzen dituen capoeira ikuskizuna aurkeztu dute plazan. Kioskoa hartu dute lehendabizi Brasildik datozen doinuek eta erritmoek, eta plazara jaitsi dira gero, ikuskizuna jarraitzen ari zen ikusle mordoaren konplizitatearen eta parte-hartzearen bila. Azkenerako, dantzan eta akrobazia egiten jarri dute plaza capoeira zaleek.\nEgitasmoaren lehen asteburuan, gaurkoa da aire zabalean eskainiko den ikuskizun bakarra. Bihar eta etzi, Soreasu antzok¡an izango da Itsasiren eta Jose Mari Orbegozoren Dantzaki eskolaren emanaldiak jarraitzeko parada, hurrenez hurren.


Ultrazentroa | begiradak | GAUR8 - mila leiho zabalik\nHarrabotsa sortu du Espainian Ciudadanos alderdiaren jokaerak azken asteotan. Batetik akordioak egin ditu neo... beno ez, betikoekin. Betiko frankistekin esan nahi dut (baina beste betikoak ere... enpin). Bestetik, performance biktimista nazkagarri bat egin du Stonewalleko matxinadaren urteurreneko ospakizunetan. Eta artikulua idazten dudan bitartean Armada Gorriaren kantak entzuten, ni ere nostalgiko ote naiz? Barka beza irakurleak, baina beroari aurre egiteko sobietar doinuek lagun zezaketela pentsatu dut. Ez du funtzionatu.\nFuntzionatzen ez duen beste zerbait honako da: ultrazentroa barregarri uzten saiatzea. Izan Ciudadanos edo izan euskal kristaudemokrazia, guretzat kontraesanak direnak beraientzat eguneroko ogia dira. Eta azkenean betikoekin iristen dira akordioetara. Eta aldaketaren aldekoei faxista deitzen digute. Gauza bat esan eta kontrakoa egin, bata pentsatu eta aurkakoa esan. Eta hori guztia lasai antzean, behin eta berriro. Alferrikakoa da Ines Arrimadasi gogoraraztea ez datozela bat bere erretorika eta bere praktika. Berdin Azpiazu sailburuari. Espero aurten aurrekontuen joan-etorriarekin inork jendea ez asperraraztea eta beste behin Eusko Jaurlaritza eta bere koalizio ultrazentrokoa ez berrindartzea.\nHipokrisiaren enegarren adibidean, han joan da Esparza Madrilera, PSOEri Nafarroako Gobernua eskatzera, nori eta Espainia apurtu nahi omen dutenei. Eta Erkoreka presa sartuz, egin dezatela Gobernua, berdin dio norekin, baina AHTren dirua orain! Jokoan dagoena boterea zalantzan ez jartzea da. “Euskadi, auzolana”. Entzuten dudan bakoitzean autoan oihuka hasten naiz... «Barrikadetara, barrikadetara» diostate sobietar ahotsek eguzkiak urtuko nauenean. Kazetariek Europar Batasuneko karguen karta-jokoa komentatzen pasa dute aurreko astea. Interesgarria bailitzan. Neoliberal fanatiko bat, interes militarrei lotutako pertsonai bat eta, Ramon Solak ederki deskribatu bezala, estatuaren hooligan bat jarri dituzte buruan, prentsak bi emakume eta espainiar bat zirela aditzera ematen zigun bitartean. Azalekoa komentatzen, analisia alboratuz hitz-jario etengabean.\nEta kontua da, ekainaren 28ko urteurrenaren harira, azalekotasunari kritika ere haizatu dela, aipatu Ciudadanosen hipokrisiari lotuta. Azaleko harrotasun desfileak omen daude, eta benetakoago manifestazioak. Merkantilizazioari kritika gorabehera, lehenari ez nioke nik garrantzirik kenduko. Aspaldiko partez, normaltzat jotzen dute gero eta gaztetxo gehiagok kalean beren iritzia adieraztea: nahi duzunari musu eman, erasorik gabeko jaiez disfrutatu edo ingurune ez kutsatu batean bizi. Bizitzako oinarrizko elementuak lehen lerroan daude, maitasuna eta osasuna. Horien beharrezkotasuna barneratzen badute, erraz, harro eta tinko mobilizatuko dira laster gazte horiek, sistemak oinarrizko ase-beharren aurka duen grina beren gorputzetan sumatuko baitute. Eta bai, ziur barrikadetan elkar ikusiko dugula. Eta ultrazentroa beste aldean egongo da.\nPost data: Beste urte batez, gazteek erakutsi digute nola herria eraiki. Euskal Herria Zuzenean mundiala izan da, bejondeizuela!! •


JARRAIBIDEAK | Berria.eus\nIaz ele bitan jarritako kartel bat. Euskaltzaindiak Iruñea du arauan jasoa. BERRIA\nHerriguneen izenak erabiltzeko jarraibideak zehaztuko ditu Nafarroako Gobernuak dekretuaren bidez. Honako hauek dira zirriborroan txertatutako puntu nagusiak:\nLegezkotasuna. Bi eratakoak izan daitezke herriguneen izen ofizialak: bakarrak edo elebidunak. Biak dira legezko.\nErabilera irizpideak. Izen ofizialak erabiltzean nola aritu, irizpideak bateratzea nahi du Nafarroako Gobernuak. Batetik, euskarri bakarreko jardunetan —zigiluak, logotipoak...—, bi izen ofizialak erabiltzea ezarriko du, ordena honetan: eremu euskaldunean, lehenik euskarazkoa idatziko da, eta gero erdarazkoa; eremu mistoan eta ez-euskaldunean, lehenik erdarazkoa. Bestetik, jarduna hizkuntza batean soilik egiten denean, gisa honetan: gaztelaniaz idatzia bada, gaztelaniazko izen ofiziala, baina euskarazkoa ere jartzeko aukerarekin, «hori zabaltzeko»; euskaraz idatzitakoetan, euskarazko izen ofiziala erabiliko dute —ez du aipatu erdarazkoa erabiltzeko aukera—.\nIzenak ofizial bihurtzea. Herrigune bati euskarazko izen ofiziala gehitzeko irizpideak zein diren zehaztuko dute. Euskararen Legea ez dute aipatu, baizik eta Toki Administrazioaren Legea; haren arabera, udalak egin beharko du eskaria, Euskaltzaindiaren txostenarekin, eta Euskarabideak ere egin beharko du; gobernuak hartuko du gero erabakia.\nIzenak «normalizatu». Ofizialak ez diren euskarazko izenak erabiltzeko aukera bermatuko du gobernuak; «normalizatu» egingo du erabilera. Gobernuak eta haren erakundeek egindako euskarazko «testu eta argitalpenetan» Euskaltzaindiak emandako izenak erabiliko dituzte, nahiz eta ofizialak ez izan. Orain ere hala egiten dute jardun batzuetan —aldizkari ofizialean, adibidez—, baina lege babesik gabe. Dekretuarekin, babesa izango du.


- martxoak 29, 2012\nJun dan astebukaeran egindako bueltak duela pare bat urte egindako bat ekarri zidan gogora, Soquesetik Frondellas egin genduanekua. Orduan ere eguraldi ona, udaberriko baldintzak (elur egonkorra eta bero) eta ibilbide ikaragarri politx bezain gogor eta luzia egin genduan.\nOinguan Javik fallau zigun. Beste hirurok aste santua gainian dagola ta, tximinuari kaña emateko geratu ginan.\nDeporEibartxarrekin Saint Larytik buelta bat egin genduan maiatzeko zubi batian, Saint Laryko pistetan hasi eta handik Bastaneko aterpetxeraino igo ginan (oindiok librian zauan) eta la mongierako bide erdira geratu ginan.\nOrdutik La mongie eta Saint lary eskiatzen batzeko gogua naukan, edo behintzat inguru hori hobeto ezagutzekua.\nOinguan, bi aukera planteatu genitxuan, egun bakoitzerako bat. Bata, Tourmaleti buelta eman, bueno, hobeto esanda Quatre Termes La mongieko estaziuan onduan geratzen dan tontorrari buelta eman, eta bestia neouvielle egin, Turon de neouvielletik edo Madamettetik.\nAstian kriston elurtia bota ostian (benasquen metro1) bildurrez jun ginan ia zer aurkitxuko genduan. Jakinan gainian frantzian gutxio bota zabala, baina altueran akaso pilatuta egongo zanan bildurrez.\nHasteko, Madamette egitia pentsatu genduan, eta ondoren ikusi ia zer egin. Behe partia (2000mra arte) oso ondo aurkitxu genduan, egonkor eta akaso elur gutxiegikin, baina elurjausi marka askokin. Nahiko berandu jaiki eta ez genduan ritmo biziegixa eraman, eta Saint Lary aldera jutia aukeratu genduan.\nHorrela ba, jeitsi, fokak jarri eta Baregeseko portura ixo ginan. Parez pare Saint laryko pisten bukaera zauan\nBerriz ere jeitsi Bastaneko tontorraren azpiraino, fokak jarri eta Caderolleseko horquettera, campanal eta bastan artian geratzen dan lepua da. Beste aukera bat, erosuagua akaso, Bastaneko aterpetxera jun eta hortik GR10 bidia hartzia izango litzake. Guk beranduago hartu genduan GR10eko bidia, Campana de Cloutouko aterpetxera jeisteko, eta hemendik Lac de Greziollesera.\nHemen bi aukera geneuzkan, errepidera jeitsi eta ondoren pare bat km oinez egin pistetaraino, edo lepo batetara ixo (Horquete medette), eta ia La Mongiera pasatzeko aukera zauan ikusi. Edozein kasutan, La Mongiera iritsi ostian oindiok tourmalet zeharkatu bihar genduan.\nArriskatu ginan eta Horquete medettera ixo ginan beste aldera jeitsiera nolakua izango zan jakinbe. Halere kriston suertia euki genduan, ipar orientazioko elur hautsezko eta inor pasatu ez zan tubo bat geneukalako La Mongiera jeisteko. (Enriken kaskuan gainian geratzen dan kanala)\nDanok ere ordurako nahiko kaskauta geunden, eta ni batez ere. Halere, Tubua jeistiak berpiztu ninduan. La mongieko jendetxara jeitsi eta zeozer ona badauka, ura hartzeko aukeraz baliatzera jun nintzan. ez naiz ahazten ze ordu zan, 16:03.\nkumuneko atia txapata. kartela ikusi eta kumunak 16:00etan itxi zitxuela. tokate los weibs. Handik eta Tourmaleteraino bultzaka eraman ninduten, hura zan hura pajaroia, eta ezin ezer hartu urik ere ez neukalako tragatzeko eta gainera kriston sekotia. Ke mobida ontxesnau!\nAzkenian 2500m ixixa, 10 ordu ixixa, eta kilometro batzuk ere bai. Hemen GPSan datuak:\nDomekan berriz ere Tournaboupetik urten, eta Turron de neovielle in genduan. Hirurok ere erdi kaskauta geunden eta lasai lasai ixo ginan goraino\nAurreko astian Morkaikokuekin vignemale ingurura jun ginan bezela, aurreko urtian honaxe etorri ginan, eta aurten Eibartxarrak etorri dira honaxe. kasualidadez tontorrera allatzen, hauekin topo egin genduan. "Unsagako plasia emoten seban tontorrak"\nDomekan ere tontamentian paliza edarra hartu genduan, desnibel asko ez, baina luze itxen dalako. Hemen GPSan datuak\nEta ia asti pixka batekin bideotxo bat montatzen doten, astebukaeran bideo gehixo hartu ditxutelako argazkixak baino\ntxabola!!! 2012(e)ko martxoakren 29(a) 15:49\nondo piru ondooo...datorren asterako zoze prestau bihar doztazu, en plan subir pa bajar, ya tu sabes miamol!!Lariz proiektilagaz noia ta betik gora ez baña goitxik behera, sufridu biajok yijaaaa


Zakurrarekin eskiatzea, ihesarekin asmatzeko gakoak | Consumer\nZakurrarekin eskiatzea, ihesarekin asmatzeko gakoak\nElurretan txakurra duen ostatu bat aurkitu daiteke, baina eski-pistek ez dute onartzen animaliak sartzea.\nGabonetan, posible da txakurrarekin elurrerako bidaia bat prestatzea. Baina ihesaldia garaiz planifikatu behar da, jakiteko ea animalia ongi hartuko duten ostatuan (hotela, apartamentua, kanpaldia, landetxea) eta eskiko pistetan sartzeko baldintzak. Artikulu honetan azaltzen da txakurrarekin elurretan gero eta ostatu gehiago daudela, txakurrarekin egin daitezkeen jarduerak eta txakurraren lagun den ostatua nola aurkitu.\nOstatu gehiago txakurrarekin elurretan\nTxakurrarekin elurretara bidaiatzea gero eta errazagoa daGero eta eskiatzaile gehiagok bidaiatu eta haiekin elurretan ostatu hartu nahi dute, Huescako Ostalarien Enpresa Elkartearen eta Lleidako Ostalaritza Elkartearen arabera. Horregatik, elurretako jarduerekin lotutako turismoko hotel, apartamentu eta landetxeen eskaintza handitu egin da. Txakurrekin bidaiatzea oso jarduera garrantzitsua da Gabonetako oporretan.\n“Animaliak doan ostatu daitezke, jabeek haien kargu egin eta inoiz bakarrik ez uzteko baldintzarekin”, azaldu du Ramón Gonzálezek, Leridako Pirinioetako hotel bateko zuzendariak, etxeko animalia guztiak (txakurrak, katuak edo loroak, besteak beste) sar baitaitezke.\nHala ere, txakurrarekin eski-bidaia bat planifikatu aurretik, garrantzitsua da animaliei zein baldintzatan onartzen zaien egiaztatzea. Batzuek, txakurraren egonaldiagatik, eguneko gehigarria kobratzen dute, sei euro inguru, eta beste batzuek doan onartzen dute animalia.\nZakurrarekin bidaiatu aurretik, animaliaren egonaldiari buruzko informazioa bilatzeak ezusteko desatseginak ekiditen ditu. Ostatu guztiek ez dute animalia onartzen gelan. “Hotel batzuek txakurrentzako espazioak dituzte, jabeengandik bereizita, eta hobe da aldez aurretik jakitea, jabeak eta txakurrak gustura egon ez daitezen”, esan du Rocío Zabalzak, Formigalen (Huesca) animaliak onartzen dituen hotel bateko zuzendariak.\nOstatuek eta hotelek, gainera, txakur heziak bakarrik onartzen dituzte, gainerako bezeroei lapurrik egin gabe eta altzarietan kalterik eragin gabe. Hotelean animaliarik ez duten pertsonekiko tolerantzia eta errespetua funtsezkoak dira arazoak saihesteko.\nJarduerak txakurrekin elurretan\nMendi-ibiliak, mendiko ibilaldiak eta eskia praktikatzea dira txakurrekin elurretara ihes egiten duten pertsonen jarduerak. Baina Gabonetan txakurrekin elurraz gozatzeko zenbait jarraibide daude.\nTxakurrak eskiko pistetan sartzea ez da zilegi, baina bai inguruko ibilaldiak\nAurrera egin aurretik, informazioa lortu behar da lau hankako turista iletsuekin elurretan egin ahal izango diren aisialdiko eta kiroleko jardueren inguruan. Eskiko pistetan ez da partikularrentzako animaliarik onartzen, instalazioen inguruetan izan ezik. Aragoiko Pirinio batzuetako pista batzuetan, arraza nordikoko txakurrek lerak eramaten dituzte, bezeroentzako jarduera turistiko gisa.\nAitzitik, zakur bidexkak baimenduta daude pistaren inguruan. Eta komeni da hotelean edo landetxean informazioa jasotzea, zakurrekin egiten diren aisialdiko jarduerak ugariak baitira.\nTxakurrarekin ibiltzeari dagokionez, mendi elurtuaren paisaia oso ederra da, baina baditu zenbait arrisku. Prezipitazioak ez dira hain nabariak elurretan, eta kontrolik gabe mendian dabilen txakur batek erorketa larriak izan ditzake. Horregatik, komeni da txakurra beti jabearen ondoan eta haren zaintzapean ibiltzea.\nAzkenik, txakurrak elurretan duen dokumentazioa ez da falta behar maletan. Txertaketa-txartela eta Lagun egiteko Animalientzako Europako Pasaportea beharrezkoak izango dira Frantziara ihes egiteko, baldin eta Pirinioetara joan bada eski-helmuga.\nTxakurrarekin elurretan ostatu hartzea\nHona hemen Espainiako elur-eremu batean txakurrarekin ostatu bat aurkitzeko helbideak eta web atariak.\nHuescako Ostalarien Enpresa Elkartea.\nLleidako Ostalaritza Elkartea.\nSierra Nevadako eski-estazioaren elkartea.\nanimaliak bidaiatu eskiatu mascotas-eu nieve-eu perros-eu


Telefónica Bildumaren 48 argazki Ziudadelan ikusgai, irudia adierazpide gisa aldarrikatzen duen ibilbidea zedarrituz | Ayuntamiento de Pamplona\nBaldessari, Prince, Levine eta Vik Muniz-en argazkiak ditu erakusketak, eta Mistoen eraikinean bisitatu daiteke maiatzaren 12a arte\nGaurtik aurrera eta maiatzaren 12a arte, Telefónicaren Bildumako argazki garaikideen funtsarekin osatutako erakusketa Ziudadelako Mistoen eraikinean izango da. 48 lan dira, bitarteko horren arestiko historiaren erakusgarri, 1973tik 2007ra arteko aldikoa zehazki, garai bat non argazkigintzak arte-esparruan zuen erabilera ulertzeko modua goitik behera aldatu baitzen; izan ere, orduan txertatu zen arte-zirkuituetan, behin betiko, adierazpide gisa zuen zeregina aldarrikatuta.\nErakusketa goizeko prentsaurrekoan aurkeztu dute Maider Beloki Kultura eta Hezkuntzako zinegotzi ordezkariak eta Laura Fernández Orgaz Telefónica fundazioaren bildumen eta ibiltaritzen arduradunak. Erakusketan azaltzen dira esperimentazio handia eta irudi garaikide posmodernistaren eraikuntza formala ardatz izan zituzten hiru hamarkada horien nondik norakoak, hala nola, Baldessari, Richard Prince, Sherrie Levine edo Vik Muniz-en apropiazionismoa, Marina Abramovic eta Cindy Sherman-ek gorputzari eta identitateari buruz egindako gogoetak zein Becher senar-emazteen lanaren inguruan sortutako eskola alemaniarraren irudiak.\nApropiazionismoa, estereotipoak eta esperimentazioa\nIbilbidea Mistoen eraikineko beheko solairuan hasten da, argazkigintza-adierazpidearen beraren gogoeta plazaratzen duten lanez. Richard Prince, Sherrie Levine eta Louise Lawler-ek kolokan jartzen dute, haien lanen bidez, zenbait kontzeptu, hala nola maisu-lana, egiletza eta, are, merkatuaren balioa bera ere. Apropiazionismoaren egile horiek argi eta garbi gogorarazten diote ikusleari irudi garaikidea eraikuntza kultural bat dela.\nAreto honetan dauden beste zenbait egileren lanek estereotipoen azterketa eta subertsioa dituzte oinarri. Aipagarriak dira Jurgen Klauke-ren lanak, maskulinitatearen nozioa aztertzen baitu tradizionalki gizon izateak izan bide duen esanahia anbiguitate-estetikaren bidez hankaz gora jarrita, bai eta Cindy Sherman-enak ere, zeinak bere lanetan kritikatzen baititu feminitatearen arketipoak osatzen dituzten tipologia desberdinak.\nErakusketaren testuak jasotzen duen bezala, une hauetan bilakatzen da gorputza laborategi, eta hortik abiatuta adierazpen-aukera berriak aztertzen dira, dela formari dela kontzeptuari dagokienez. Zenbait kasutan, Helena Almeidaren lanean gertatu bezala, ia orban abstraktu hutsa bilakatzen da obra. Beste zenbaitetan, hala nola John Coplans-ekin, aurpegirik gabeko gorputz baten irudikapen zatituak ia gizabanakoaren desagerpena dakar. Beste egile batzuek, Zhang Huan-ek eta Marina Abramovic-ek kasu, beren gorputza bilakatu dute argazkietan jasotako perfomanceen erdigune.\nOndoren, artista-belaunaldiek planteamendu berrietarako bideak urratu zituzten: Sam Taylor-Wood-ek, adibidez; artista-dokumentalismo berria, Paul Graham-ek bezala, eta Philip Lorca diCorcia-k, jolasa eta ausazkoa. Badaude ere Vik Muniz brasildarraren lanak, zenbait material erabilita irudi ezagunen kopiak eraiki eta gero argazkiak egiten dizkien sortzailearenak, alegia.\nArkitektura eta paisaia irudikatzen dituzten lanak lehen solairuan jarri dira ikusgai. Azken hamarkadetan argazkigintzaren proposamen formalen garrantzitsuenetako bat azaltzen da bertan: Düsseldorf-eko Eskola eta bertako Bernd eta Hilla Becher maisu-maistrak. Haien lanek errealismoa aldarrikatu zuten argazki artistikoarendako baliozko aukera estetiko gisa, argazkiaren barne-ezaugarriak goraipatzeko irtenbide formal gisa, nolabait. Haien eta haien jarraitzaileen lanak ikus daitezke erakusketan, Candida Höffer, Thomas Ruff eta Andreas Gursky-renak, adibidez.\nEraikitako zenbait gune irudikatzen dituzten argazkiak handiak ere badaude erakusketan. Izadia eta argazkigintzaz bezainbatean, nabarmentzekoak dira Gabriel Orozco, Olafur Eliasson eta Perejaume egileen lanak, besteak beste.


Oro har, dagokion finantza-erakundeak kontratatzen du tasatzailea, salmenta edo hipoteka tarteko dela, baina baliteke jabeak berak jakin nahi izatea etxebizitzak zer balio duen, izan litezkeen interesdunei eskaini ahal izateko.\nBanku-erakundeek tasatzaileak izaten dituzte; hori horrela, higiezin bat erosteko mailegurik eskatzen dugunean, pertsona fisikoak ez du bere kontura tasatzaile bat zertan bilatu, bankuak berak eman egiten baitu.\nOndasun higiezin baten tasazioa egiteko mekanismoak\nLehenik, higiezinaren tasazioa eskatzean, tasatzaileak tasazio-zerbitzuengatik ezarritako prezioaren berri emango dio bezeroari, eta jabeak hori onartutakoan, profesionala lanean hasiko da; lehen urratsa jabeak emandako etxebizitzaren zehaztasunak eta katastro-erregistroan ageri direnak aztertu eta alderatzea da.\nEra berean, jabetza-titulua udalean dauden datuekin alderatu eta aztertzen du. Hori erkatze aldera, legeak xedatu bezala. Prozesu hori amaitutakoan, tasatzailea etxebizitzara joaten da, hura goitik behera xehatzen du, eta kokapenaren eta haren albokotasunen gaineko landa-ikerketa zehatza egiten du, higiezinaren prezioa, duen egoera zein kokaturik dagoen tokia aintzat hartuta, ebaluatu ahal izan dezan.\nAzkenik, ondasun higiezinen erakunde guztietara jotzen du salgai dauden eta jabearenarekin nolabaiteko antzekotasunak dituzten higiezinen prezioak alderatzeko. Hori guztia egin ondoren, azken txostena prestatuko du, eta, sinatuta, eman egingo dio, dela eskatu duen finantza-erakundeari, dela bezeroari zuzenean.\nHigiezinaren tasazioa egitean kontuan hartzen diren berariazko baldintzak\nTasatzaileak askotariko faktore garrantzitsuak hartu behar ditu kontuan lana egin ahal izateko. Hona hemen baldintzak:\nHigiezina geografikoki non dagoen kokaturik guztiz garrantzitsua da, horren arabera, izan ere, haren prezioa handia edo txikia izango da. Horren adibiderik onena hirigunean dauden etxebizitzak eta landa-inguruneetan daudenak dira. Etxeek antzeko ezaugarriak izan arren, kokapenak zein erakunde eta zerbitzu publikoetatik gertu egoteak ematen die diru-balio handiago.\nHau ere ezinbestekoa da, eta pertsona guztiek hartzen dute kontuan. Fatxada bikain dagoen, berdeguneak dituen, garbiketa ezin hobea duen, eraikina guztiz segurua den eta higiezinak, kanpotik zein barrutik, itxura ona duen, funtsezkoa da askoren erosketa-aukera izan dadin.\nAireztapena eta orientazioa:\nAlegia, argiztapen naturala duen, berdeguneak inguruan dituen, eta leihoak non dauden, jabeak babestuta egon daitezen, hotzetik nahiz berotik.\nHigiezinak zenbat metro koadro dituen neurtzea ere bada garrantzitsua. Ezaugarri horiek guztiek ez dute kostu bera, baina bezeroak zer nahi duen ere axola du, horregatik kontuan hartzen diren lehen gauzetako bat da etxebizitza tasatzeko orduan.\nEgin berri diren salmenak:\nEtxebizitza kokaturik dagoen aldean salmenta-eskari handia badago, haren balioak nabarmen egingo du gora. Pertsonek ikusten badute herri batean etxe asko eskuratzen ari direla, prezioa ez dela sobera altua eta bizitzeko toki ona dela pentsatuko dute. Bi alderdi horiek baturik, bai tasatzailea bai jabea ados jarriko dira prezioari dagokionez.\nZabaldu informazio hau zure sare sozial guztietan, pertsonek are gehiago jakin dezaten gai honi buruz. Jakinarazi zure esperientziak iruzkinen atalean\nNola alokatu pisu bat modu seguruan? Nola berreskuratu alokairuan dudan etxebizitza, bertan bizitzeko?


Irekia Eusko Jaurlaritza - Gobierno Vasco :: Jaurlaritzak Legegintzaldi honetako Plan eta Jarduera esanguratsuen Egutegia helarazi dio Legebiltzarrari\nJaurlaritzak Legegintzaldi honetako Plan eta…\n\nJaurlaritzak Legegintzaldi honetako Plan eta Jarduera esanguratsuen Egutegia helarazi dio Legebiltzarrari Iturria: Irekia\n\nEgutegiak barne hartzen ditu 48 Lege-proiektu, 23 gobernu-plan eta 51 jarduera esanguratsu\nGobernu Kontseiluak Legegintzaldi honetako Plan eta Jarduera Esanguratsuen Egutegia onartu du gaur goizean egindako bileran; Egutegi hori gaur bertan helaraziko dio Legebiltzarrari, berak tramitatu dezan. Idoia Mendia Jaurlaritzaren bozeramaileak egutegi honen garrantzia azpimarratu du, zeren eta, Legegintza Egutegiarekin batera, “gardentasun eta erregenerazio demokratikoa gauzatzeko tresna berri bat baita; izan ere, herritarrek bidea izango dute Jaurlaritzaren planak ezagutzeko, juzgatzeko eta neurtzeko”.\nEusko Jaurlaritzak Legegintzaldi honetako Plan eta Jarduera esanguratsuen Egutegia helarazi dio gaur Eusko Jaurlaritzari. Dokumentu horrek “modu ezin garbiagoan erakusten du Jaurlaritzak ekintza politiko planifikatua, koherentea eta koordinatua gauzatzen duela”. “Jaurlaritzak badaki zer nahi duen, badu programa bat legegintzaldiaren 3 urteetarako, denbora-tarte jakin bat zehaztu du, helburu gisa, programa hori gauzatzeko, eta adierazle jakin batzuk ezarri ditu gauzatuko ditugun plan eta jardueren eraginkortasuna ebaluatzeko”, azpimarratu du.\nEusko Jaurlaritzako bozeramaileak asteko Gobernu Kontseiluaren ostean egin ohi den prentsaurrekoan agertu da. Gaurko bileran, Legegintzaldi honetako Plan eta Jarduera esanguratsuen Egutegiaz gain, zenbait neurri onartu ditu enplegua sortzeko eta mantentzeko; hala, 100 milioi euroko laguntzak bideratuko dira sektore estrategikoetako enpresentzat eta 26 milioi euroko laguntzak Gauzatu Industria programarentzat -oinarri teknologikoa duten enpresa txiki eta ertain berritzaileentzako programa-.\nEgutegia ez da inola ere “dokumentu itxia”; aitzitik, “sortuz doazen plan berrien arabera egokituko da”, adierazi du bozeramaileak; gogoratu du, gainera, seigarren legegintzaldiaz geroztik ez zela dokumentu hau aurkezten, Legegintza Dokumentu bezala, “gardentasuna bermatzera zuzendutako funtsezko tresna” izan arren. “Aspaldiko ohitura bat berriztatzen ari gara, eta denbora-tarte jakineko konpromisoak jasotzen dituen egutegi bezala egiten ari gara; era horretan, haren jarraipena erraztuko diegu oposizioko taldeei eta herritarrei”, berretsi du.\nBeste alde batetik, Eusko Jaurlaritzako bozeramaileak adierazi du Egunkariaren itxiera inkonstituzionaltzat jotzen duen epaiak “bukaera ematen diola behar baino gehiago berandutu den prozesu bati”. “Geldoa den Justizia bere zuzentasun izaera galtzen hasten da”, azpimarratu du Mendiak. Bere esanetan, horrek “ezin konponduzko kalteak” ekarri dizkie egunkariko langileei, adierazpen eta informazio askatasunari, eta egiazko informazioa komunikatzeko eta jasotzeko askatasunari”.\nMendiak adierazi du Jaurlaritzak “erabat errespetatzen duela” epai hori, eta ez du baloratu nahi izan ea absolbitutako inputatuek konpentsazioa jaso behar ote duten jasandako kalteagatik. “Auzitegiek erabakiko dute ea pertsona horiek eskubidea ote duten kalte-ordainak jasotzeko, argi eta garbi jasan duten kalte horiek konpentsatzeko”, esan du azkenean.\nEusko Jaurlaritzaren Kontseiluak 2010-04-13n hartutako erabakiak\nkortea_bozeromailea_transfe... behera kargatu (0 Byte)\nkortea_bozeromailea_egunkar... behera kargatu (0 Byte)\ntotala_bozeromailea_egunkar... 40 MB\ntotala_bozeromailea_transfe... 10 MB


Euskadi-Murias, erasora WorldTour-rean | MuriasTaldea\nEuskadi-Murias, erasora WorldTour-rean\nEuskadi-Murias-ek grina eta jokabidea erakutsi ditu Catalunya-ko Itzuliaren bigarren etapan, 175,6 kilometrokoa Mataro eta Valls bitartean. Mikel Bizkarra eguneko ihesaldian sartu da; Cyril Barthe-k, berriz, lekukoa hartu du lasterketa buruan. Edu Prades onena izan da helmugan, 14., eta 7. da sailkapen nagusian.\nEuskadi-Murias taldeak maillota erakutsi du lasterketa buruan. Izan ere, Bizkarra-k ihesaldia harrapatu du Merino (BUR) eta Molina (CRJ) lagunduta. Edonola ere, tropelak ez du aldeak hazteari utzi eta harrapatu dituzte helmugatik 46ra. Euskal taldeak ez du eutsi eta Barthe-k erasoa jo du eta maila erakutsi du gazteak, 22 urte besterik ez duen arren.\nHelmugan, Prades saiatu da eta 14. sailkatu da. Horri esker 7. da sailkapen nagusian eta aurreneko kataluniarra da.\nJon Odriozola, kirol managerra: "Ausartak izan gara munduko onenen aurka. Horixe da talde honen nortasuna eta gure izatea, gure kirol maila hazten den bitartean".\nHirugarren etaparen ibilbidea, berriz, moztu eta aldatu egin da eguraldia dela-eta. Irteera, Sant Cugat del Vallés herrian izango da eta 153,2 kilometro izango dira Camprobodon-era arte, Bracons (1ª, km 101,3) eta Collabós (2ª, km 139,7) igo ostean.


Baztan euskal narratiban (2). | baztango haizegoa\n« Baztango Jeltzaleak.\nHerriz herriz… gelditubarik.. »\nBaztan euskal narratiban (2).\nAste hontan udaberriko haize berritu honek, “Baztan eta euskal narratiba”-ren bigarren atala ekarri digu. Berrriz ere, Angel Garziak, Baztan oinarri gisa daukaten eukaraz idatzitako eleberriak azaltzen digu, hontakoan misteriozko nobelak!!!\nDetektibeen generoko lehen nobela 1955an agertu zen Euskal Literaturan, Jose Antonio Loidi irundarraren “Hamabost egun Urgainen”. Eta handik 7 urtera, 1962an agertuko zen gure Mariano Izetaren “Dirua galgarri”. Aurrekoan erran nuen bezala, istorioa ez dago Baztanen kokatuta, baizik eta Parisen, Iparraldeko euskaldunen giro batean. Baina hemengo idazlea izaki, eta hemengo euskara, merezi du irakurtzea. Aitaren batean egiten da. Gainera, hitzaurrean (“Leen peridikia”) Angel Irigaraik idazle baztandarren errepaso interesgarri bat egiten du, gure Haizegoak berriki egin duen bezala. Zaila da liburua paperean topatzea, baina Sarean badago, PDF formatuan, Armiarma web-gune zoragarriaren Klasikoak atalean: http://klasikoak.armiarma.com/pdf/IzetaGalgarri.pdf\nAgian Izeta ez zen ausartu istorioa Baztanen bertan kokatzen, jendea ez ote zen hasiko fikziozko gertaera eta pertsonaien azpian gertaera eta pertsona errealak bilatzen. Kontuak kontu, detektibeen generoaren jarraitzaile oparoenetako bat Gotzon Garate gipuzkoarra izan zen, eta 1977an Txomin Agirre Nobela saria irabazi zuen “Elizondoko eskutitzak” lanarekin. Geroztik hainbertze argitaraldi izan dituen liburua, eskoletan eta euskaltegietan irakurri dela seinale. Baztango Liburutegian badago ale bat eta Sarean ere irakur daiteke (http://www.armiarma.com/emailuak/mizka/garate4.htm). Harrituta geratu naiz zein lotsagabeki sortzen dituen Garatek hemengo pertsonaiak: Elizondoko alkatea bera agertzen da, erraterako, Anton Hernandorena izenekoa, kontrabando sare bateko burua. Hilik agertuko da Izpegi aldean, hango kuartelaren inguruetan. Ez da garaia zehazten, baina Bordatxo diskoteka martxan zegoen.\nTira, ez dugu istorioa larrutu behar. Bakarrik erran lehen “eskutitza” anonimoa Izpegiko kuarteleko buruak jasotzen duela. Protagonista Gotzon Garateren betiko detektibea da, Jon Bidart donostiarra. Amaiurko baserri batera etorri da bakazioetan, Donostiako Aurrezki Kutxako zuzendari Joxeba Eizagirreren etxera. Bertan ezagutuko du Edurne, etxeko alaba, Iruñeko Unibertsitatean erizain ikasten ari dena. Edurne izanen da bere laguntzailea, hilketen erruz oporraldiko planak aldatu eta gero.\nErran behar da liburu irakurterraza dela, zentzu onean eta txarrean ere bai: istorioa eta pertsonaiak arras eskematikoak dira. Nortasun eta misterio urrikoak. Eta agertzen den Baztan bera ere sinesgarritasun gutxikoa. Nahiz eta Garatek Arizkunen egonaldi bat egin omen zuen, baserri batean (jesuiten Lamiarritan, agian?).\nAsmo literario sakonagoa du Iñaki Bernaola idazle bizkaitarrak bere “Zugarramurdiko Kontesa” eleberri labur baina trinkoan. Eta idazkera eta eraikuntza ere literarioagoa da; bihurri xamarra, hiru ahots ezberdinekin. 1988ko Café Iruña-Baque saria irabazi eta hurrengo urtean kaleratu zen. Beraz Atxagaren “Obabakoak” liburuaren garaikoa da, eta badu liburuko Zugarramurdi horrek Obabaren antzeko kutsua.\nHau ez da detektibe nobela, berez. Ez dago krimen edo ikerketarik. Gehiago da misterio nobela, Lovekraft eta Poe-ren estilokoa. Hori bai, Garatek bezain lotsagabeki jokatzen du Bernaolak Zugarramurdin eskua sartzean. Hasteko, Baztan bezala aurkezten da Zugarramurdi. Izenburuak dioenez, protagonista nagusia bertako Kontesa bat da: Micaela de Iribarnegaray y Pérez de Antoñana. Emakume berezia, nortasun handikoa. Jauregi batean bizi zen, herritik kilometro batera, edo. Bere txoferrarekin eta neskame batekin. Baina maiz joaten zaizkio herriko alkatea (lizunkeriaz), apeza (hau ere asmo lizunez, baina txoferrarekin) eta maistra. Kontesa hil egin da, eta testamentua entzutera etorri da familia. Jauregia lehengusu bati utzi dio, Bilboko medikua, baina eskaera batekin: bere gorpua hilerrian lurperatu ez, Unibertsitatean erabiltzeko. Kontua da egunak pasa eta gorpua ez dela usteltzen.\nEta bitxia da, baina antzeko zerbait gertatzen da Hasier Etxeberriaren “Mutuaren hitzak” nobelan, Baztan errekan harrapatutako izokin batzuekin.\nBaina hori ez da istorioaren ardatza. Damian Arruti da protagonista, entomologo eta detektibea. 2003an agertu zen lehen aldiz Hasier Etxeberriaren literaturan, “Eulien bazka” eleberrian. “Mutuaren hitzak” haren jarraipena da, nolabait, eta 2005ean agertu zen. Arrutik badu zintzurreko minbizia. Operatu dute (Donostiko ospitalean Bozateko batekin suertatzen da) eta errekuperatzeko asmotan Arizkun aldera dator, Leon Karrika lagun margolari ziburutarraren Otsoenea etxera (ezagutzen duzue?). Don Joaquin Aldaz handiki baztandarra ezagutuko du, kontrabandoaren dirua mezenas gisa aritzeko erabiltzen duena. Eta Senpe gizon basa, Baztan erreka hobekien ezagutzen duen arrantzalea. Halere, hilik agertuko da, metro erdiko putzu batean itota…\nBitxia da, halaber, Hasier Etxeberria (telebista aurkezle ezaguna, Sautrela saiokoa, bertzeak bertze) Elgoibarren sortua dela, Gotzon Garate bezala. Ba ote dago hari ezkuturen bat Elgoibar eta Baztanen artean?\nHemendik eskermilak eman nahi diougu Angel Garziari prestatutako kolaborazioagatik eta baita ere erran gai honen hirugarren atala biziki espero dugula!!!\n2015an Euskaltzaindiak eta Baztango Udalak Mariano Izetaren Dirua galgarri nobela berriz argitaratu dute. Eleberria, Baztango Nobela Beltzaren Astean aurkeztu zen.\nLiteratura-n argitaratua | Iruzkin 1\non ekaina 29, 2011 at 7:59 am | Erantzun Iperra\nAupa, Haizego! Ikusten dut ari zarela, bero-bero, abaila lanean, Bloga berritzen. Eta ari da itxura hartzen.\nBeraz, ez hartu lana niri erantzuten. Segi Baztango Haizegoko bitxiak zaintzen.\nBakarrik erran nahi nuen Alberto Ladron Aranak misterio nobela berri bat atera duela, “Zer barkaturik ez”. Oraindik ez dut irakurri, baina orri pasa gainetik egin eta ikusi dut Baztan poliki agertzen dela.\nEa norbait animatzen den beherala irakurtzera, eta komentatzera. Liburu arinak eta suspensez beteak gustatzen bazaizkizu, Ladron Arana guztiz gomendagarria da.\nNi kanpora noa, Iparralderantz, pixka bat freskatzera, eta bolada batez Suediako eta Islandiako suspense nobela famatu horiek irakurri beharko ditut.\nBuelta artio, segi bizkor!


Zentro mediko eta psikoteknikoa zeina DGT-arengatik (Dirección General de Tráfico) eta Eusko Jaurlaritzaren Osasun Departamenduarengatik homologatua dagoena 1988az geroztik.\nZentro mediko eta psikoteknikoa\nZentro mediko eta psikoteknikoa oftalmologo, psikologo eta mediku espezializatuengatik osatua dagoena. Gidabaimenak, armen lizentziak, segurtasunezko, nautikako, garabi operadorerako, eta abar bezalako agiriak eskuratzeko errekonozimenduak gauzatzen ditugu.\nZu zara gure lehentasuna. Kalitatezko zerbitzu profesionala eskaintzen dizugu zure beharrizanei erantzuten diena ahalik eta modu eroso eta azkarrenean .


Hezkuntzan aditua dan Jordan Shapirok, Lauaxeta Ikastola bisitatzen dau\nAtzoko egunean, Lauaxeta Ikastolan, Jordan Shapiro hezkuntza aditua izan genduan gure ikastola ezagutzeko asmoz.\nMunduan zehar ezaguna dan hezkuntza arloko pentsamendu lider hau, Joan Ganz Cooney Centeren ikerlari nagusia dogu, non teknologia digital eta hezkuntza politikaren inguruko ikerketak koordinatzen dauzan.\nForbes aldizkari ezagunean ere idazle da hezkuntza eta teknologien inguruan eta Temple Unibertsitatean berrikuntza arduradun dogu.\nPsikologian doktoretza izanik, psikologia, filosofia eta ekonomia era berritzailean konbinatzen dauazan kontsultore eta hizlaria dogu baita, besteak beste TED Talks plataforma ezagunean.Bere hurrengo liburua, “A comprehensive look at the future of childhood” 2018an argitaratzeko da.\nBere bisitan, hezkuntza berrikuntza eta kooperatiba esperientzia ezagutu nahi ebazan eta hori dala eta Lauaxeta Ikastolara bisitatzeko interesa agertu eban.\nBisitan ikasleakaz eurekaz erabat murgilduta agertu zan, Lauaxeta Ikastolaren hezkuntza eredua hitzez azaltzen doguna baino, ikasleak eurak ikusiz azaleratzen eta isladatzen dala ulertuz.\nAipagarrienen artean, Haur Hezkuntzako txokoen metodologia azpimarratu eban eta txoko desberdinetatik zehar ikasleek euren eginkizunean zentratzeko erakusten daben gaitasuna. Horretaz gain, proiektu bidezko antolaketa eta ikastolatik zehar hezkuntza etapa edo adin guztietan giroan nabari eban emozionalitatea eta ikasleen naturaltasuna gustoko izan ebazala azaldu euskun, bai eta ikastolaren kokapena ere erakargarri iruditu jakola.\nEuskadira egindako bisita Mondragoi Unibertsitatea eta Zamudioko Teknologi Parkeagaz osotu ebazan.\nBere biografian gehiago sakondu nahi izanez gero, klikatu: http://www.jordanshapiro.org/bio\nBere bideoak ikusi nahi izanez gero, klikatu: http://www.jordanshapiro.org/video\nBere momentuan BBCn ere Euskal hezkuntza sistemak eta Lauaxetak izandako agerpena ezagutzeko klikatu.


ESK-ko kide oñatiar bat inputatu dutela eta, kale-bilkura deitu du sindikatuak - Bergara - Goiena.eus\nESK-ko kide oñatiar bat inputatu dutela eta, kale-bilkura deitu du sindikatuak\nLeire Kortabarria 2014-01-08 11:55\nESK sindikatuko kide Juan Luis Marquez Villar 'Txarli' oñatiarra inputatu egin dute Osunan (Sevilla) dagoen Las Turquillas finkaren okupazioan parte hartu izateagatik. Hori dela eta, ESK-k kale-bilkura deitu du datorren martitzenerako, hilak 14, Bergarako epaitegiaren aurrean.\nLas Turquillas finkaren okupazioak oihartzuna izan zuen Espainiako komunikabideetan. Andaluziako Langileen Sindikatuak (SAT) gidatu zuen, eta ESK-ko delegazio batek ere parte hartu zuen. Hona hemen ESK-k dioena: "%40ko langabezi tasa duen lurralde batean, SAT sindikatuak gidatutako okupazioak lur horien erabilpen soziala erreklamatzen du", eta finkak "erabilpen militarra" duela gogora ekartzen du.\nInputatutako ESK-ko kideak Bergarako epaitegian deklaratu beharko du. Eta honakoa dio ESK-k: "Egoera honen aurrean, langileriarengan estatuak eragindako errepresio judiziala eta poliziala erabiltzen duen sistema kapitalistari txartel gorria atera behar diogu", eta dei egin du hilaren 14an, martitzena, epaitegiaren aurrean batzera, 10:30ean. SATek ordezkaritza bidaliko du Bergarara.\nHorrez gain, Euskal Herrian La lucha obrera del pueblo andaluz delako hitzaldia egingo ditu SATeko kide Andres Bodalok. Arrasaten, Ermuan eta Irunen izango da, eta Arrasateko hitzaldia hilaren 15ean, eguaztena, izango da Kulturaten, 18:30ean.\nESK sindikatuaren elkarretaratzea, 'Txarli'-ren inputazioa salatzeko\nIrati Goitia 2014 urt 14 Oñati\nESK sindikatuko kide Juan Luis Marquez ‘Txarli’ oñatiarra inputatu egin dute Osunan, Sevillan, dagoen Las Turquillas finkaren okupazioan parte hart...


EUSKAL MUSIKA KATEA: PANTXOA ETA PEIO\nPeio Ospital eta Pantxoa Carrere urte berean jaio ziren, 1948an, Ezpeletan (Lapurdi) eta Azkainen (Lapurdi), hurrenez hurren. Baionako Maitrise Episcopale ikastetxean ezagutu zuten elkar. Apezetxe horretan ikasi zuten kantuz, bereziki gregorianoa abesten, baita pianoa jotzen ere. 60ko hamarkadan, Mixel Labegerieren kantak ezagutu eta horiek abesten hasi ziren. Seminarioan ezagututako Manex Pagola eta Beñat Sarasolarekin ere hasi ziren kantatzen Baionako ostatu batean, igande arratsaldez. Garai hartan Pantxoa gitarra jotzen hasi zen. Bikotea urte haietan sortu zen Amaia Kultur Taldeko partaide izan zen. 1968. urtean, Uztaritzen (Lapurdi), bikotearen ibilbidean garrantzi handia izango zuen pertsona bat ezagutu zuten: Telesforo Monzon. Bergararrak Pantxoa eta Peio abesten entzun eta liluratuta gelditu zen. Hurrengo urtean, hainbat kanta eskaini zien, haien artean "Itziarren semea" ospetsua. Peio Ospitalek gogoan du nolakoa izan zen elkar ezagutzea: "Amaia kultur taldeak hainbat ekimen antolatzen zituen, horien artean, kultur asteak. Kantatzeko eskatu ziguten, eta horrela ezagutu genuen Telesforo Monzon. Bera mintzaldi bat ematera jina zen, eta ondotik gu entzun gintuen. Gure ahotsak maite zituela adierazi zigun. 1969an ikustera jin zitzaigun, eta eskaini zigun lehen kantua "Itziarren semea" izan zen. Francoren garaiak ziren, eta askatasun egarri izugarria zegoen Euskal Herrian. Kantaldiak ziren Euskal Herriaren aitortza kolektiboa egiteko eremu bakarra".\n"Itziarren semea"-rekin eta Manex Pagolak idatzitako beste hiru kanturekin ("Eñaut Bidegorri", "Jo bezate ezkilek" eta "Ttakulin") osatu zuen bikoteak lehen disko txikia (Diapason, 1969). Urte berean egin zuen bikoteak lehen kantaldia, Uztaritzen bertan. Ipar Euskal Herrian kantaldiak oraindik ez zeuden errotuta, baina sortzen ari zen belaunaldi musikal berri bat: Etxamendi eta Larralde, Beñat Sarasola eta Joanes Borda (Guk)... Hego Euskal Herrian, Monzonen herrian abestu zuten lehen aldiz, Bergaran (Gipuzkoa), 1971n. "Harriturik egon ginen hango jendea ikustearekin. Jendea milaka, hemen hogeita hamar, edo ehun jenderen aitzinean arteko usaia bakarrik genuelarik. Francoren denboran zen eta nola jendeak ez zuen elgarrataratzeko okasionerik, kantalditara etortzen zen eta giro berezi bat sortzen zen hor, kasik "meeting" bat bilakatuz batzutan". Ordurako, Beñat Sarasola eta Joanes Bordarekin partekatutako singlea grabatua zuen bikoteak. Monzonen adiskide Angel Arregiren etxean egin zuen, Donibane Lohizunen, Iñaki Beobidek eramandako grabagailuarekin. Arregik berak sorturiko Diskola zigiluaren lehen argitalpena izan zen, eta bertan agertu zen lehen aldiz "Lepoan hartu ta segi aurrera" kantu mitikoa. Hurrengo urtean bigarren disko txikia grabatu zuten, lehenengoa bezala Monzonen eta Manex Pagolaren kantuez osaturik.\nFranco hil bitartean arazo ugari izan zuten Pantxoak eta Peiok Hego Euskal Herrian abesteko, debeku ugari jasan behar izan baitzuten. Gitarra eta ahotsak aski izan zituen bikoteak orduko euskal gizarteak zituen kezka nagusiak islatzeko, betiere engaiamendu politiko garbi batez. 1975ean, lehen disko luzea argitaratu zuten: Peio Ospital eta Pantxoa Carrere (Elkar). Egundoko arrakasta izan zuen, eta mugarria izan zen euskal kantagintzan. Bertan zeuden orduz geroztik klasiko bihurtu diren kantuetako batzuk: "Itziarren semea", "Batasuna", "Lepoan hartu", "Aita kartzelan duzu"...\nHurrengo urteetan Euskal Herri osoan aritu ziren kantari, besteak beste Bai Euskarari jaialdi gogoangarrian, non izen bereko abestia jo zuten. Horrez gain, hainbat disko kaleratu zituzten: Peio/Pantxoa (Herri Gogoa-Edigsa, 1975) Euskalduna naiz eta maite dut herria (Elkar, 1977), Bakezko besarkada batean (Elkar, 1981) eta Eguzkiaren musu (Elkar, 1990). 1991n, geldialdi bat egin zuen bikoteak ordura arteko ibilbidean; atzera begira jarri zen, eta bere kantu ezagunenak moldaketa berriz horniturik grabatu zituen: 1969-1991 (Elkar, 1991). 1997ra arte iraun zen isiltasun garaiak. Urte hartan Oles ta oles (Elkar, 1997) argitaratu zuten, Ikastolen Elkartearekin eta Labayru elkartearekin egindako proiektu baten fruitua. Eguberriekin lotutako herri abestiak bildu zituzten disko horretan. Lan hori argitaratzearekin batera, berriro itzuli ziren plazetara, erritmo lasaiagoan.\n2002an, Lapurtar koblariak (Elkar) argitaratu zuten, sorterriko lurraldeari egindako omenaldia. Lan horretan, hainbat olerkariren letrak musikatu zituzten: Manex Pagola, Martin Arrupe, Piarres Lafitte, Jose Mendiage. Alderdi musikalean, berriz, hainbat laguntzaile izan zituzten, horien artean Joseba Tapia, Caroline Philips eta Mixel Ducau. 2006. urtean Lurra eta maitasuna (Elkar) argitaratu zuten, izenburuak argi adierazten duen moduan bi gai horien inguruko eratutako lana. Hainbat herri kanturekin batera, besteak beste Etxahun-Iruri, Jean Louis Davant eta Manex Pagolaren hitzak baliatu zituzten.\n40 urteko ibilbidea ospatzeko, zuzeneko diskoa grabatu zuten 2009ko irailaren 11n, Tolosako (Gipuzkoa) Leidor antzokian. Beste bat (Agorila, 2009) izeneko lan horretan, bere kanturik ezagunenak jaso ditu bikoteak, baita abesti berri bat ere,"Irria". Bada beste sorpresa bat ere, Laura Latienda abeslari gazteak jartzen baitio ahotsa "Iduzki denean" kantu herrikoiari.\nPublicado por http://euskalmusikakatea.blogspot.com/ en 13:17\nOSTOLAZA ETA PUJANA\nPIN PAN PUN BAND\nEUSKAL BIDEOKLIP BERRIAK (7/8)\nJ´AIME (JAIME CRISTOBAL)


Bilbao.net, 04 Barrutia: Begoña, Albisteak, 4.167 IKUS-ENTZULE IZAN DITU BILBOKO ZINEMALDI FANTASTIKOAK – FANTEK. BERE HEMEZORTZIGARREN EDIZIOA 2011N BAINO %27 IKUS-ENTZULE GEHIAGOREKIN ITXI DU\nKokapena: Hasiera Nire Barrutia 04 Barrutia: Begoña Albisteak 4.167 IKUS-ENTZULE IZAN DITU BILBOKO ZINEMALDI FANTASTIKOAK – FANTEK. BERE HEMEZORTZIGARREN EDIZIOA 2011N BAINO %27 IKUS-ENTZULE GEHIAGOREKIN ITXI DU\nAlbisteen zerrendara joan\t4.167 IKUS-ENTZULE IZAN DITU BILBOKO ZINEMALDI FANTASTIKOAK – FANTEK. BERE HEMEZORTZIGARREN EDIZIOA 2011N BAINO %27 IKUS-ENTZULE GEHIAGOREKIN ITXI DU\nLehiaketara aurkeztu den “El Callejón” filma eskaini zuen inaugurazio jardunaldia, Euskal Laburmetraiei eskainitako saioa, Sekzio Ofizialeko “Devoured” eta “Bellflower” filmak eta “Phenomena Experience” saio berezia izan dira ikus-entzule gehien elkartu dituztenak.\nBilbon, 2012ko maiatzaren 16an. Azken 18 urteetan Bilboko Kultura eta Hezkuntza Sailak antolatzen duen Bilboko Zinemaldi Fantastikoak - FANT 2012ak, %27 ikus-entzule gehiagorekin itxi du aurtengo edizioa. Guztira 4.167 pertsona hurbildu dira Alondigako Golem Zine aretoetarako proiekzioetara. Iazko edizioak 3.259 ikus-entzule izan zituen. Maiatzaren 4tik 11ra ospatu den jaialdia, jende gehien jaso dezaketen aretoetan egin da, auditorioan eta 1. aretoan. Esan behar da bi saiotan aretoak beteta egon zirela. Alde batetik, Auditorioan egin zen inaugurazio ekitaldian 376 ikus-entzule egon ziren. Saio horretan, Antonio Trashorrasen “El Callejón” filma, lehiaketan parte hartzen zuena, eman zen. Halaber, azkenean FANT 2012 irabazi zuen eta maiatzaren 8an eskaini zen “Bellflower” luzemetraia ikusteko sarrera guztiak ere agortu ziren, 1. aretoko 246 eserlekuak bete egin ziren eta.\nMaiatzaren 6an 1. aretoan eskaini zen “Devoured” filmaren mundu mailako estreinaldiak ere ia eserleku guztiak bete zituen, 234 ikus-entzule izan zituen eta. Alondigako auditorioan ikus-entzule asko izan dituzten beste bi saio, euskal laburmetraiei eskainitako saioa, 319 ikus-entzulerekin eta Phenomena Experience saio bikoitza izan dira. Phenomena Experience saio bikoitzean El Resplandor” eta “Terroríficamente muertos” filmak eskaini ziren. Lehen parteak 327 ikus-entzule izan zituen, eta bigarrenak 281.\nBeste alde batetik, azpimarratzekoa da ikus-entzuleek FANT generoko maisuei eskainitako zikloari eman dioten harrera beroa. Aurten zikloa Roman Polanskiri eskainita egon da. 182 pertsona hurbildu ziren pantaila handian “Repulsión” lana ikustera, eta 156 izan ziren “La semilla del diablo” ikusi zutenak. Horrez gain, joan den ostiralean Kike Maíllo zuzendari katalanak (Frantrobia Saria 2012) Lluís Castellsekin batera Barrainkuako Udaltegian eman zuen efektu bereziei buruzko Master Classean 73 profesionalek eta Euskadiko zine eskoletako ikaslek hartu zuten parte.\n2012KO SARITUAK Desireé de Fezek, Jorge Guerricaechevarríak eta Alex Angulok osatutako Bilboko Zinemaldi Fantastikoko - FANT 18ko, XVIII. edizioko epaimahaiak, film onenaren FANT 2012 saria eman dio Evan Glodell zinemagile estatubatuarraren “Bellflower” luzemetraiari. Horretaz gainera, aipamen berezia eman dio Nicolas Golbarten “Fase 7” Argentinako filmari.\nLaburmetraien sailean, epaimahaiak Jeroen Annokkeéren “Suiker” lanari (Holanda, 2010, 6’) eman dio film labur onenaren saria, eta euskal film labur onenaren saria Haritz Zubillagaren “She’s lost control” lanak jaso du. Bestalde, ikus-entzuleek Ander Fernández euskal zuzendariaren “El Nido” lanari eman diote laburmetraia onenaren saria. Harpidetu Berriak atalera


Zergatik inbertitu hemen argitaratzen diren proiektuetan?\nGoteotik baterako finantzaketa eta bestelako lankidetza bilatzen dituzten proiektuak ezagutzera gonbidatzen zaitugu. Dakitenaren eta planeatzen dutenaren iturburu-kodea modu libre eta irekian konpartitu nahi duten sustatzaileek proposatutako proiektuak, hau da, gizartea etengabe hobetzeko eta guzion ongizatearen mesederako aukera berriak sortzen dituztenak. Gainera, Goteoren bidez honakoa egin ahal duzu:\nIkuspuntu libre eta ireki batetik pentsatutako, sortutako edo/eta banatutako askotariko proiektuetara sartu.\nZure aukerekin bat datorren ekarpen ekonomiko baten bidez babestu (5 eurotik aurrera), baina gaitasun edo baliabide zehatzekin ere lagunduz, edo gehien motibatzen zaituzten proiektuak ezagutzera ematen lagunduz.\nKasu bakoitzean zehaztutako itzulkin kolektiboak eskura ditzakezu, eta beste sari indibidual posible batzuk ere lor ditzakezu.\nTokiko esparruan eragina duen eta nazioartean oihartzuna duen gizarte-sare espezializatu batean parte hartu, eta bertan sinergia eta osagarri ugari lortu.\nNola aukera dezaket zein proiektu babestu?\nProiektuak beren helburuen arabera argitaratzen dira, kategoria edo gaien araberako atal desberdinetan: Soziala, kulturala, zientifikoa, hezkuntzakoa, teknologikoa, ekologikoa. Askotariko proiektuak daude, kultura librekoak, gizarte-ekintzakoak, software eta hardware libreak, ekonomia alternatiboa, arkitekturakoak, gastronomiakoak, ikerketakoak, permakulturakoak, ekintzailetzakoak...\nHartu unetxo bat lasai kontsultatzeko kanpainan dauden proiektuak eta gaiaren, hurbiltasun geografikoaren, itzulkin motaren eta sarien arabera zurekin lotura handiena duena bilatzeko. Zure neurrirako bat aurkituko duzu parte hartzeko, ziur! Ez bada horrela, idatzi eta azaldu nolako proiektuak sustatu beharko genituzkeen, eta plantea ezazu zurea:)\nZer lortzen dut nire babesaren truke?\nInteresatzen zaizun proiektu bat aurrera eramaten laguntzeaz gain, zure laguntzarekin orotariko kontraprestazioak lor ditzakezu, kolektiboak nahiz indibidualak.\nProiektu-fitxa bakoitzean zehazten dira: Proiektuak eragiten dituen itzulkin kolektiboetan parte hartuko duzu, Goteoren apustu handia dira, plataformaren bitartez egindako inbertsioen gizarte-errentagarritasuna lortu nahi baitugu.\nJada egindakoaren berrerabilpena, konbinazio-aldaketa, erabilera eta balio berriak sortzea ahalbidetzen duten ondasun komunak. Proiektuak beren sustatzaileentzat bideragarriak izatea bilatuz, baita komunitateari ahal besteko onura ekartzen saiatuz ere, gizarte-kapitala sortzeko eta beste pertsona batzuek aukera eratorriak, produktuak eta zerbitzuak, ekonomikoki iraunkorrak sortu ahal izateko.\nItzulkin kolektibo horiek izan daitezke: ezagutza konpartitzea eta iturburu-kodea askatasunez erabiltzea; eratorritako baliabideak, produktuak edo zerbitzuak; prestakuntza eskuliburu didaktikoen, tailerren edo/eta aholkularitzen bidez, Interneten bitartez; kopiatu, berrerabili, nahasi, etab. ahal diren material landugabeak, artxiboak eta eduki digitalizagarriak (adibidez, patroi bat, diseinu bat, metodologia bat, programa bat).\nGainera, sari indibidual bat lortu ahal duzu (desberdina izango da zure ekarpen ekonomikoaren arabera). Sari horiek esklusiboak eta desberdinak dira, eta ukigarriak (proiektuarekin lotutako gauza bat, argitalpen bat, kamiseta bat) edo ukiezinak izan daitezke (kredituetan eta proiektuan bereziki ikusgarriak diren beste eremu batzuetan agertzea, ‘premium’ gisa edo lehenago sartu ahal izatea edukietara, zerbitzu zehatz egokituak, ekoizpenean parte hartzea, erakustaldi pribatuak, jaietarako eta aurkezpenetarako gonbidapenak, proiektuaren jabetzako eta bere irabazi posibleetako partaidetza).\nZer egin dezaket proiektu baten baterako finantzaketan laguntzeko?\nGoteon kanpaina egiten ari den proiektu bat aukeratu ondoren, zure ekarpenaren kopurua aukeratu dezakezu, zure aukeren, interesen, lortu nahi duzun kontraprestazioaren... arabera. Gutxieneko ekarpena 5 eurokoa da.\nGainerako crowdfunding plataformetan, finantzaketa erakartzeko kanpainek proiektu bakoitzeko diru-bilketarako aldi bat soilik barne hartzen dute; Goteok, berriz, baterako finantzaketako txanda bi ezartzen ditu, bakoitza 40 egunekoa (40+40). Proiektu bat kolektiboki finantzatzeko ekarpenak bi txandetan egin daitezke, 80 egunetan.\n1. txanda: Baterako finantzaketa txanda kritikoa da. Bertan, funtsak “dena edo ezer ez" gisa biltzen dira, hau da, nahitaezkoa da sustatzaileak ezarri duen gutxieneko aurrekontua erdiestea proiektua martxan jarri ahal izateko. Gutxieneko hori lortzen ez bada, proiektuak ez du konprometitutako diruaren zati bat ere lortuko. Beraz, txanda honetan konprometitzen duzun dirua zure banku-kontuaren bidez transferituko da baldin eta ekarpen guztien artean gutxieneko aurrekontua lortzen bada 40 eguneko epea bukatzen denean.\n2. txanda: Baterako finantzaketako lehenengo txandan gutxieneko aurrekontua lortuz edo gaindituz gero, bigarren txanda martxan jartzen da. Txanda hori ere 40 egunekoa da, eta aurrekontu onenarekin dago lotuta. Proiektua eta beste ekintza osagarri batzuk (sofistikaziorako edo hobekuntzak egiteko) gauzatu ahal izateko da. Txanda honetan, proiektuek denbora errealean aurkezten dituzte beren aurrerapenak, eta finantzakide batek egiten dituen ekarpen guztiak gauzatzen dira, aurrekontu onena erdietsi nahiz ez.\nZer gertatzen da proiektu batek EZ badu lortzen gutxieneko finantzaketa?\nEkarpen ekonomikoen batuketa lehenengo txandan ez bada iristen sustatzaileak ezarritako gutxienekora eta PayPal kontu bat erabili baduzu ordainketetarako, baterako finantzaketarako konpromisoak ez dira gauzatuko eta, ondorioz, zure kontuan ez da inolako mugimendurik egingo.\nKreditu-txartela erabili baduzu ordainketa egiteko, sistema desberdina da. Kargua proiektu bat babesten duzun unean egiten da, eta proiektuak huts egiten badu, kopuru bera itzultzen da erabili zenuen banku-kontutik, inolako kostu osagarririk gabe. Azkenik, proiektua artxibatu egiten da, eta, horrela, plataforman beste batentzako tokia uzten da.\nZer gertatzen da proiektu batek aurrekontu onena baino askoz diru gehiago lortzen badu?\nHori gerta daiteke proiektuak oso interes handia pizten badu finantzakideen artean. Kasu horretan, sari indibidualak betetzen direla ziurtatzeaz gain, sustatzaileak hasieran proposatutako itzulkin kolektiboak osatu behar ditu, lortutako finantzaketak eskaintzen dituen aukerekin bat etorriz.\nProiektu bererako ekarpen bat baino gehiago egin ditzaket? Aldi berean proiektu bat baino gehiago finantza ditzaket?\nJakina! Proiektu bererako nahi beste ekarpen egin ditzakezu bere kanpainen 80 egunetan. Batez ere lehenengo txandan funtsezkoa izan daiteke interesatzen zaizun proiektuak martxan jartzeko eta bigarren txandari ekin ahal izateko behar duen gutxieneko aurrekontua lortzeko.\nEta bai, ahal baduzu, Goteon argitaratutako guztien artean proiektu bat baino gehiago finantza ditzakezu aldi berean.\nNola jakin dezaket babestu dudan proiektuak finantzaketa lortu duen ala ez?\nZure babesa ekonomikoa izan bada nahiz proiektuaren orrian aktiboki parte hartu edo lagundu baduzu (baterako finantzaketaren bi txandetako edozeinetan), mezu elektroniko baten bidez jakinaraziko dizute proiektuak azkenean finantzaketa lortu duen ala ez.\nErantzuna baiezkoa bada, finantzakide gisa, beste mezu elektroniko baten bidez jakinaraziko dizute txartelean kargua egin dizutela. Gainera, nahi baduzu, emailez jasoko duzu babesten ari zaren proiektuarekin lotutako nobedade edo aldaketa guztiei buruzko aldaketen berri.\nNire ekarpenaren kopurutik, zenbateko osoa iristen zaio proiektuaren sustatzaileari?\nZure ekarpenaren %95,2 eta %94 artean iristen zaio sustatzaileari. Hori bi komisio deskontatzen direlako gertatzen da. Bata Goteo Fundaziorena da, %4koa, zerbitzuak eskaintzeagatik (argitaratzeko tokia eta kudeaketarako tresnak plataforman, proiektuaren dinamizazioa, aholkularitza zure proiektua aurkezteko eta komunikatzeko modurik onenari buruz eta itzulkinak eta sariak zehazteko moduari buruz, artekaritza, etab.). Eta bestea transakzio ekonomikoekin dago lotuta (bankuena, %0,8koa, edo Paypalena, %3,4 + 0,35 eurokoa).\nKomisio horiek sustatzaileari helarazten zaion dirutik kentzen dira, eta finantzaketa lortzen badu soilik gauzatzen dira. Argitaratutako proiektuak ez baditu gutxieneko funtsak lortzen, ez dio inolako kosturik eragiten ez finantzakideari, ez sustatzaileari.\nZer ordainketa-sistema eskaintzen du Goteok? Seguruak dira?\nBabestu nahi duzun proiektuaren inguruan ekarpenak bi modutan gauzatu eta konprometitu ahal dituzu: kreditu-txartel bidez, Sa Nostra Caixa de Balears-en ordainketa-pasabidea erabiliz, edo Interneteko Paypal ordainketa-sistemaren bitartez.\nBi moduak erraz eta azkar erabiltzen dira, eta guztiz seguruak dira. Egunero erabiltzen dituzte mundu osoko milioika erabiltzailek eta klabeak lapurtzea edo beste norbaiten nortasuna lapurtzea ekiditeko orotariko segurtasun-neurriak dituzte.\nHorren harira, Goteo Fundazioak eta proiektuen sustatzaileek ez dituzte zure bankuko datuak eskuratuko prozesuaren inolako unetan.\nEkarpen bat egiten badut, proiektuaren sustatzaileak niri buruzko zer informazio ikusten du?\nFinantzatu duzun proiektua sustatzen duen pertsonak edo erakundeak Goteon duzun erabiltzaile-izena soilik ikusiko du, baita zure ekarpenaren kopurua eta horren truke dagokizun sari indibiduala ere.\nProiektuak gutxieneko aurrekontua erdiesten badu eta ondorioz zure ekarpena gauzatzen bada, sustatzaileak zure sari indibiduala bidaltzeko eman dituzun datuak eskuratzeko aukera izango du.\nBestelako komunikazioetarako, Goteok sustatzaileen eta finantzakideen artean mezuak zuzenean bidaltzeko aukera eskaintzen du, alde biek egokitzat jotzen dutenean zuzenean komunikatzeko.\n- Que se esté usando el navegador Safari versión 5, que no soporta conexiones https (conexiones seguras) y por\nello genera error en este tipo de transacciones económicas que requieren conexiones seguras.\nZer da ureztaketa-kapitala?\nEkarpen indibidualen osagarri gisa, gizarte-inbertsioko poltsa bat ari gara sortzen, ‘ureztaketa-kapitala’, alegia. Bertan, ekarpen publikoak, enpresenak eta beste erakunde pribatu batzuenak jasotzen dira, gizarte zibilaren babesa duten proiektuetarako inbertsio erantzukidea sustatzen dutenenak, hain zuzen.\nPoltsa hau mota desberdinetako urteko konpromisoen bitartez osatzen da, eta denbora-deialdi zehatzen bidez (aurretik ezarritako formulen bitartez edo ad hoc akordioekin). Horri esker, erakundeek modu pertsonalizatuan egin ditzakete ekarpenak proiektu jakin batzuetarako, arlo jakin batzuetarako, esparru geografiko batzuetarako, itzulkin eta lizentzia mota jakin batzuetarako, etab. Inbertsio-erakundeek, poltsa honen bitartez, modu berritzailean bideratu ahal dituzte beren gaitasunak eta programak, baita beren konpromiso-politikak eta gizarte-erantzukizuna ere.\nGainera, beste abantaila batzuk lortzen dituzte, hala nola: ezagutza kolektiboa eta gizartearen arloan berritzaileak diren proiektuak sortzen parte hartzea, hurbiltasuna eta zuzeneko komunikazioa izatea nabarmentzen ari diren komunitateekin, guztion jabetzaren arloko proiektuekin lotutako oihartzuna eta aintzatespena, etab. Poltsa modu garden eta erantzulean administratzen da Goteo Fundaziotik, eta, horri esker, bertan parte hartzen duten erakundeek zerga-kenketa garrantzitsuak lor ditzakete.\nNola joan daiteke arlo ekonomikoaz haraindi proiektu bat babesteko?\nGoteon, ekarpen ekonomikoez gain, zure talentua, kontaktuak eta beste baliabide batzuk eskain ditzakezu. Proiektu batek besteengandik behar dituen gaitasunak eskain ditzakezu (itzultzaileak, testerak, preskribatzaileak), baliabide materialak utz ditzakezu (garraioa, ekipoak), baita azpiegiturak ere (espazioak, instalazioak).\nUne bakoitzean beharrezkoak diren laguntzak proiektuaren orrian agertzen dira. Hortik garapen-prozesu osoa jarrai dezakezu eta oharrak, kontsultak eta iradokizunak egin ditzakezu, eta, oro har, proiektua sustatzen duen pertsonarekin edo pertsonekin komunikatzeko aukera ematen dizu.\nZer egin dezaket proiektu bat ezagutzera ematen laguntzeko?\nInterneten proiektu bat zure kontaktuen artean ezagutzera ematea oso lagungarria da. Horrela oihartzun handiagoa izatea lor daiteke, biralki komunikatzea, arreta handiagoa erakartzea eta, horrela, aurrera ateratzeko eskatzen den aurrekontua lortzea.\nHorretarako, proiektu bakoitzaren orrialdean gizarte-sareetan konpartitzeko esteka bat aurkituko duzu. Itsatsi bere esteka nahi duzun tokian, baita ekimenaren helburuari buruzko laburpen bisual bat eta bere finantzaketaren bilakaera barne hartzen duen ‘widget' baten kodea ere zure blogean, web orrian, etab. jartzeko.\nNola parte har daiteke proiektuak sortzeko prozesuan?\nPlataformatik, kontsultak eta iradokizunak egin ditzakezu, eta, oro har, proiektuaren sustatzailearekin bere behar finantzarioei edo lankidetza-bilaketari buruz hitz egin dezakezu. Horrez gain, proiektuaren orri nagusian argitaratzen diren eguneratzeen bidez prozesu osoaren garapena jarraitu eta iruzkindu ahal duzu. Eta, nahi baduzu, emailez jasoko duzu finantzatzen ari zaren proiektuarekin lotutako nobedade edo aldaketa guztien berri.\nProtokoloren bat al dago proiektuaren sustatzailea iruzur egiten saiatzen denerako?\nProiektuaren sustatzaileak eta Goteo Fundazioak kontratu bat sinatzen dute, eta, horren bitartez, lehenengoak finantzaketa lortuz gero proiektua gauzatzeko konpromisoa hartzen du, erantzule bakar gisa, baita plataforman zehaztu eta ezagutzera eman diren konpromiso kolektiboak eta indibidualak gauzatzeko ere.\nKonpromiso horiek bete ezean, konfiantzan eta Goteok barne hartzen dituen eragile guztien arteko zuzeneko tratuan oinarritutako bideak agortu ondoren, lege-ekintzetara jo ahalko da.\nProiektuei egindako ekarpenek ba al dute onura fiskalik?\nProiektu bati ekarpena egiten diozunean, zure PFEZn % 25a kendu ahal izango duzu pertsona fisikoen kasuan eta % 35a pertsona juridikoen kasuan Elkarte Zergaren bitartez.\nGoteo.org plataforma kudeatzen duen Fundación Goteo (http://fundacion.goteo.org/), Fundazioen Erregistroan sartu zen 2012ko urtarrilaren 16an eta 1438 zenbakia du, abenduaren 23ko 49/2002 Fundazioei buruzko legearen eta Estatu mailako Fundazioen Araudiaren arabera.


Garai zailetan, «gau musikaren» sua | Kultura | Berria\nOnki Xin taldeak 'Hikikomori' kaleratu du. Musika elektronikoa rock, hip-hop eta funk erritmoz busti dute. Gizartetik at sentitzen direnez oroitu dira etxean sortutako diskoa ekoizterako orduan\nFernando Sapo eta Zigor Lampre taldekideak, grabaketa lanetan. ONKI XIN Tamaina handiagoan ikusi\n«Geurean ere badagoen arren», Hikikomori hitzak Asian du jatorria: sistematik kanpo dauden sentimenez beren burua bakartzen dutenei egiten die keinu. «Hikikomori dira, adibidez, ikasketetan porrot egiten dutenak, erretiroa hartu eta zer egin ez dakitenak... gizarteari uko egiten diote, tokirik ez dutela sentitzen dutelako», azaldu du Lamprek. Fenomeno horren isla ikusi dute pandemia garaian; jendeak, etxean gotortuta, «kapitalismoaren aurpegi basatiena» bizi izan du.\nDiskoa osatzen duten 11 kantuetan, «kapitalismoa saretzen duten orotariko ikuspuntuak» jorratu dituzte. Medusse-n, kasurako, immigranteen gaia jorratu dute; Herri-Mekanika-n herritarren indar batasunari «aldarri» egin diote, «egoera aldatzeko era bakarra denok biltzea eta lan egitea baita»; Extraball-en, ostera, ez dira itzulinguruka ibili: «You don't hate mondays, you hate capitalism! (ez dituzu astelehenak gorroto; kapitalismoa gorroto duzu)».\nKonfinamendua tarteko, etxean sortutako ideia etxean garatu da. Sapok eta Lamprek, bakoitzak bere aldetik, etxean sortu dituzte diskoko musika eta hitzak. «Oinarri instrumentalak bidaltzen nizkion Ferri, eta hark ahots melodiak helarazten zizkidan; oinarri horiekin heldu genion lanari». Murrizketak leundu zirenean, baina, aurrez aurre funtzionatzeari ekin zioten, eta Peio Gorrotxategiren Aieka estudiora abiatu ziren, albuma grabatzeko.\nHala grabazioan nola zuzeneko emanaldietan, Onki Xin proiektuak bikote formatua gainditzen du. Grabatzeko, Habi taldeko Jon Ander Artolaren laguntza izan zuten bateria jotzaile gisa, Mikel Benitorena gitarretan, Miren Urangarena hitzen moldaketetan eta itzulpenetan, eta Gorrotxategirena berarena, baxua, gitarra eta teklatuak jo baitzituen. «Kontzertuetan ere, banda txiki eta eder bat daukagu aldamenean», dio Lamprek. Izan ere, Artola eta Benito zuzenekoetako ere errekrutatu dituzte.\nOro har musika elektronikoa lantzen dutela esan daiteke, baina haien hautu sorta are zabalagoa da. «Dantzarako eta borrokarako musika sortzen dugu». Ondorioz, ez dute zalantza egin elektronika maite duten doinu ororekin nahasteko orduan: «Fer rock-and-roll hutsa da, eta lanak, hortaz, asko du rock oinarrietatik; horrez gain, funkaren, hip-hoparen eta, funtsean, musika beltzaren ñabardura ugari ditu».\nEstilo oparotasunak mapan bidaiatzera eraman ditu: Berlingo Kreuzberg auzoari kanta bat gorde diote. «Saltzen den turismo eskaintzaren gerizpean, izugarri maite dugun eremu bat da Kreuzberg». Alemaniako rockaren eta hip-hoparen epizentro gisa bataiatu dute ingurune hori, eta esanahi berezia du Euskal Herriko musikari ororentzat: «Clash taberna han dago; hainbat euskal talde esku zabalik hartu dituen areto mitikoa da».\nHurbilagokoak dira, bestalde, albumean kolaboratu duten egileak. Izan ere, Anari Alberdi eta Erik Berganza Abereh Hikikomori-ren lantaldean murgildu dituzte: «Ferrek aspalditik nahi zuen Anarik gurekin parte hartzea, eta, Abbisal-en, bere abesteko moldetik atera dugu, berezkoa duen kutsu iluna galdu gabe». Abereh, ordea, baxua jotzen jarri dute. Ferren taldekidea da Estricallan, aspaldiko ezaguna, eta Kreuzzberg kanta «rock doinuz jantzi du».\nBi parte hartze horiez harago, sampler-etarako, orotariko erreferenteetara jo dute bi musikariek, hala nola Nina Simoneren eta Mario Savioren grabazioetara. Baina Lampreri ilusio gehien egin dion parte hartzea bere seme Ondarrurena da: «Etxean, diskoa entzuten ari ginela, Ondarruk garrasi soinu bat egin zuen, eta asko gustatu zitzaidan; momentuan grabatzea erabaki nuen, eta, azkenean, nire kakanarrua ere diskoaren partaide da».\nEtorkizuna beltz marrazten du Lamprek, zuzenean jotzeaz mintzo dela. «Gau musika gisa defini daitezkeen rockaren eta musika elektronikoaren suak murriztapen ugari ditu, egungo egoera tarteko», dio. «Gainera, pandemiarekin, bizirik irauten duten kontzertu programatzaile gehienak instituzioetakoak dira, eta ez dute interes handirik guk egiten dugun musika estiloan eta gure jarreran». Egoerak hobera egin artean, «zirkuitu ez-komertziala gure musikarekin eta izaerarekin astintzen jarraituko dugu».\nFernando Sapo -Fer Apoa-\nZigor Lampre -Zigor DZ-


HITZ BATZUK | zeure hitza\nuztaila 24, 2013 by Zuretanirezai\nDESIRATZEN DUGU MAIZ…\nALBOAN DUGUNA GOZATZEN DUGULARIK…\n-DESIRATZEN MAIZ hori edo hura ALBOTZONDOKOAREKIN GOZAMENEAN BAGARA ERE. BAINA EZ DUGU MATERIA FISIKO AURKEZTEN BARNE BIZIPEN HORI. AUKERA DENEN ESPAZIOA DUGU BEGIEN AURREAN ETA HORRELA BARNEAN BEGI BAT DUGULA AHAZTURIK(Badakigu!.Ez gara oroitzen baizik) SORMENA ESTANKATU DA PRESO GAITUZTEN PARETAK EZIN EZABATURIK. ITSU!!!!!!!!!\nBertan bizi gabe.\n-Bi gehi bi bost direla erakutxi digute geuk barneratuz.Bi gehi bi lau izan arren.\n-EZ. Ez da hotza.Bero eza soilik.\n-Zama kenduaz ta ez jasoaz arintzen gara.\n-Sekulako gozatua hartu dut gerorako imaginatu dudan momentuarekin naiz eta gero ez den pasa.\n-Boterearen ikurretan barrena begiratzean ez dela botererik ikusi ahal dezakegu.\nKaiolaren barnean esklabu gaituen arauei men egiten jarraitu behar al dugu?\nAske egan ahal izateko lehenik aske izan behar da!\nNork ditu sakoneko ametsak burura eramaten amets huts ikusten badira?\nEtorkizuneko beldurrari so!gaurko bizitza mendean hartzen duen beldur berberari.Baldintzatzen du bai.Etorkizunak oraina baldintzatzen digu maiz.Iraganak baino gehiago…\nPausoz-pauso senti ala gertatzen,lantzen,bizitzen,eraikitzen,…\nGoazen askatasun militante!\nPausoa aurrera bada gertatzen da soilik!\n-Beltza eta ilunaren oinazea. Haur hilotzen irudiak. Goseak hil diren(berriro) milaka eta milaka haurren existentzia eza geure dominioaren menpeko egunerokotasunean geure begientzat. Empatiaren arrastorik ez duten dominio illunaren panpinek bere etxeko balkoitik bota duten emakumearen oroimena. Semea eta alaba astean behin laztantzera, muxukatzera, gozatzera, behartua den lagunaren lau pareten arteko malkoak. Eta haur hilotzen irudi gehiago. “I want to kill someone” ozen ohiukatzen duten arima gazteen garun gaixotuen ohiuak sakrifiziorako gorpu soilik bilakatzen direlarik. Mehatsupean esklabu mantentzen gaituzten nagusiak usu. Gauean negarrez den haurtxoaren etxipena. Besarkatzearen ezina. Haurentzako eskola eredu hustela. Estres amaigabea. Gerren memorial amaigabeak. Diruaren funtzio hiltzailea. Subkonstzientera doazen mezu ezkutuak. Nerabehen ineteresaren mozketa. Nerabeen sortzeko gaitasunaren ezabatzea. Nerabehen artista senaren zapalkuntza. Suizidioa. Explotazioa. Menpekotasun amaigabea. Ondokoaren ezinari begirada hutsez kontenplatzea. Instituzio den famili bizitza. Prest diren hilkutxak. Mundu osoarentzat jana sor dezkeen kontinentea goseak hiltzen…\nHartu/emanaren garrantzia zein handia den eta orain ezjakin bagarela batzuk dirudi. Badugu zentzu zuzena eta okerraren harteko oreka bat ulertzerako orduan hartueman-emanhartua.\nZentzu zuzena maitasuna eman eta jasotzean datza. Okerra aldiz eta hau diot nere ulertze xumean da: materialaren emanhartuarena.\nUlertarazi behar badiogu duenari ezduenari eman diezaion, geuk ere ulertu behar dugu bueltan eskatu gabe eman dezakegula.\nEzaguna zaigu denoi naiz ta batzuk ez konturatu ematearen ekintza horretan bien bihotzak alimentatzen direla. Ematearen plazerra eta jasotzearen plazerra. Eta or uste dut ulertu behar dela bihotzak alimentatzeko maitasuna behar duela. Beraz ulertuko dugu materialaren eta kasu gehienetan diruaren balioa bera ezerezean geratzen direla. Neure ustez beti,baina…\nMarka da gero bakardadearena.\nBatetik erabat jendez inguraturik gara edo ta aurkitzen dugu geuk jendearekin konektatzeko. Interneten txatean, twiterrean, youtubean, etb,…\nLiburu bat hartzean(gehienok ez aspertzeko bada ere). Liburua baterenbatek idatzia da eta jendea ageri ohi da istorioetan. Isolaturik dena ere egan joan izanen da jendearengana oroitaren itsasoak zeharkatuz. Oroit dituenen maitasuna sentituz. Bere izana erditzat duena izan eta maitasunean jendearengana joanen da goxatzera etb…Orokorrean ez baina geure inguruko gizarteaz jardunda ulertzen dut hau.\nInork inori bakarrik ez uzteko eskatu beharrean edozein kasuretan dela ere ulertuko bagenu benetanu bakarrik ezuztearen edo konpainiaren garrantzia. Eskatu beharrik etzuen eduko inortxok. Beste kontu asko aldatu behar badira ere honen arira.\nBeraz maitasuna da ezbairik gabe indartu eta handi egiten gaituena.GOXATU BIXOTZAK!!!!!!!!!!!!!!!!!!!!!!\n← ARNAS SAKONETIK\nHITZ BATZUK II: Musikaren eragina garunean. →


PULIMENTOS ERO - Historia duen enpresa batentzat webgune berria | Xare Sistemas\nPulimentos ero euskal industria-sarean tradizio eta ospe handiko enpresa da. 50 urte baino gehiago daramatza metala leuntzeko espezialista gisa, eta Xarek bere webgune berriaren diseinuan islatu nahi izan du.\nGure web garapen eta diseinuko lan-taldeak Euskadiko industrian mende erdia baino gehiago daraman enpresa honen esperientzia eta lan ona modu bisual, intuitibo eta modernoan islatzea lortu du. Lan teknikoagoarekin batera, Xare-n beti zaintzen dugu egiten ditugun web proiektuen edukia. Horrela, gure eduki-taldeak xehetasunez landu du webgune berrirako testu bakoitza, eta horiek guztiak optimizatu ditu, bai posizionamendua bai Pulimentos EROren nortasuna bera hobetzeko.\nOndorioz, neurrira egindako web-diseinua, abangoardista eta bezeroaren beharrei erantzuten diena lortu dugu. Zure beharretara egokitutako webgune batekin online ospea zaintzea funtsezkoa da edozein proiekturentzat.\nXare-n, neurrira egindako web-diseinuan adituak gara. Zure enpresak web-orria berritu eta Interneteko kokapena hobetu behar badu, jarri gurekin harremanetan eta lagundu egingo dizugu.